EHBF: Hamar urte eta hamaika egiteko — Gaztezulo\nEHBF: Hamar urte eta hamaika egiteko\nEHBF: Hamar urte eta hamaika egiteko https://www.gaztezulo.eus/albisteak/ehbf-hamar-urte-eta-hamaika-egiteko https://www.gaztezulo.eus/albisteak/ehbf-hamar-urte-eta-hamaika-egiteko/@@download/image/201112289120ehb_1360924998.jpg\nHamar urte gutxi edo asko izan daitezke gizarte eragile baten eta herri baten historian. Euskal Herriko Bilgune Feministak aurten\nbeteko du hamarraldia, zoritxarrez, hasierako helburu berberekin. Mugimendua, baina, sekula baino indartsuago sentitzen dute eta zabaldu berri den abagune soziopolitikoak emakumeen eskubideen behin betiko aitortzarako dakartzan aukeren jakitun dira.\n"Hamaika egiteko ari gara" aukeratu dute lelo gisa, hamar urtez aritu baitira lanean, eta, orain, hamaika egiteko segitzen baitute jardunean, Euskal Herri feministarantz. Saioa Iraola eta Miren Aranguren kideek kontatuko digute gehiago EHBFren iraganaz, orainaz eta geroaz.\n2002 urtea zen emakume talde txiki samar batek Euskal Herriarentzako proiektu feminista osoa eta integral bat garatzeko konpromisoa hartu zuenean. Gure borrokak erreferente nazional bat behar zuen, emakumeok aldaketaren protagonista gisa aktibatuko gintuena, azaldu digute. Garai hartako hainbat faktorek testuinguru egokia sortu zuten bertako emakume abertzaleak diagnostiko komun baten inguruan biltzeko: Egizan taldearen ibilbidea 1998an eten zen eta, ordutik, mugimendu feminista ere oso sakabanatuta geratu zen.\n90eko hamarkada garai iluna izan zen. Apenas zegoen baterajotzerik ildo ezberdinen artean. Nork bere borroka segitzen zuen. Milurteko berriarekin, Alardearen inguruan sortu zen tentsioak, baina, egoerari buelta eman nahi zioten taldeak elkartzera eraman zituen. Lehenago, 1998ko Lizarra-Garaziko akordioan bazegoen txertatuta kezka feminista, eta 2000 urtean abiatu zen Mundu Martxak ere berrindartu zuen bateratzea.\nNolanahi ere, orduko haiek tradizio luze baten oinordekoak ziren, azken 30 urteetan askotariko uneak, borrokak eta taldeak izan baitira gurean, eta jendartea aldatzearekin batera aldatu baita mugimendua bera ere. Hasiera-hasierako borroka moldeak nahiko homogeneoak ziren eta gorputza ipintzen zuten erdigunean. Gerora, pixkanaka, dibertsifikazioa heldu zen eta aldarrikapen fronte ezberdinak loratu ziren, elkarren osagarriak. Aitzitik, gaur egun ere, gorputza eta erabakitzeko eskubidea dago euskal feminista guztien ekintzaren oinarrian.\nBadakigu ez garela berdinak plano ideologikoan, baina irakurketa asko konpartitzen ditugu, eta harreman ona eta iraunkorra dugu gure artean.\nEuskal Herrian eta Euskal Herritik; baina munduari begira. Izan ere, gurean garatu den tradizio feministak badu berezko lekua, eta ez nolanahikoa, nazioarte mailan ere. 80ko hamarkadan hemengo emakume asko Nikaraguara joan ziren han martxan zeuden ekimenen berri izatera eta hango esperientzietatik ikastera. Iragan hurbilagoan kokatuta, Emakumeen Mundu Martxan aktiboki parte hartu izanari berebiziko garrantzia aitortzen diote EHBFko kideek: Martxaren barruan toki handia egin dugu herri gisa agertu garelako eta berezko ekarpena egin dugulako, gure borroka erreferente bihurtu da leku askotan.\nEgunez egun egiten da bidea\nHamar urte hauetan nabarmen hedatu da EHBF sarea eta emakume talde txiki batek abiatu zuena proiektu erraldoi bihurtu da. Gero eta kolektibo anitzagoekin dute harremana, gero eta militante gehiago dituzte, gero eta eragin handiagoa.... urte luzez entrenatu ostean, orain sasoiko gaude eta partida jokatzeko prest!. Bai, zabaltze hutsetik haratago, aurrerapauso handiak eman baitituzte diskurtsoari dagokionez eta baita lan moldeetan ere: Feminista denak badaki denetarik egin behar dela gure ahotsa entzun dadin eta gure borroka aintzat hartua izan dadin.\nBidean bizitako mugarri adierazgarrienei buruz galdetuta, Iraolak eta Arangurenek argi dute: Sorreratik oinarri sendo eta bateratuak finkatu izana oso garrantzitsua da. Topaketek, bestalde, hausnarketarako espazioak izateaz gain, etorkizuna marrazteko aukera eman digute; Euskal Herriko Emakumeen Eskubideen Karta ere ezinbesteko tresna da gure jardunean eta eztabaida hark ekarpen handia egin zigun... baina, dudarik gabe, eguneroko lana da motor edo eragile handiena.\nBalantzea positiboa dela aitortu digute, nahiz eta emakumeen egoera gehiegi aldatu ez dela ere badakiten, krisi sistemikoak areagotu egin baitu lehendik ere existitzen zen prekarietatea eta arriskuan jarri baititu lortutako zenbait eskubide. Zoritxarrez, hasierako helburu berberekin jarraitzen dugu, baina indartsuago. Zapalkuntza patriarkalarekin amaitzeko bide ona hartua dugu, gure proiektua babestuagoa sentitzen dugu.\nIzen-abizen eta nortasun asko daude babes horren atzean, baina emakumeak dira subjektu nagusi eta protagonista. "Emakumeak" zaku horretan patriarkatuak zapaltzen dituen kolektibo guztiak sartuko lituzketela argitu digute, baina badakitela denak ez direla horrekin identifikatuta sentitzen eta, horregatik, nahiago dutela feminismoa aldarrikatu patriarkatuak egokitu digun sexua alde batera utzita. Gizonei buruz galdetuta, oraindik egiteke duten ekarpen nagusi bat aipatu digute: Sistema patriarkalak eman dizkien pribilegioak alde batera utzi eta ezarri dizkien mugak nola gainditu erabaki behar dute. Hanka ezberdinak dituen mahai bera eraiki nahi badugu, askotan egingo dugu topo.\nDatorren partida jokatzeko prest!\nAtzera begiratuta, beraz, badute zer ospatua 10. urteurren honetan; baina gogoa etorkizunean dutela ospatuko dute, gehiago baitira erronkak betetako urteak baino. Gure eskubideen behin betiko aitortza lortzeko abagune ezin hobea da oraingoa. Aldaketa sozial eta politikorako aliantza berriak sortu dira, Euskal Herrian prozesu demokratiko bat abiatzeko baldintzak inoiz baino argiagoak dira eta herritarrak konponbidea aldarrikatzen ari gara. Mugimendu feministak ezin dio tren honi ihes egiten utzi, horretan zalantzarik ez dute: Ezin dugu beste alde batera begiratu, erantzun sendo bat emateko momentua da, feministon arteko akordioa eta lankidetza inoiz baino garrantzitsuagoa da orain.\nLeitza, bosgarren topalekua\nDatorren martxoaren 2an, 3an eta 4an, Emakumeen Nazioarteko Egunaren atarian, Emakume Abertzaleen V. Topaketak antolatuko ditu EHBF-k Leitzan. Hamarraldia borobiltzeko modu onena.\nJardunaldi hauek dira unean uneko hausnarketak, kezkak eta alternatibak plazaratzeko bilgunea; hauetatik ondorioztatzen baitira aurrera begirako lehentasunak eta estrategiak.\n2001ean egin zituzten lehenengo aldiz, Leitzan bertan, oraindik EHBF sortu gabe zenean, eta hain justu horregatik, Euskal Herriko emakumeen egoeraren diagnostikora hurbiltzea izan zen helburua. Ordutik, bi urtean behin elkartu dira. 2003an "zapalketa patriarkalaren aldaera ezberdinak" identifikatu eta hauei eman beharreko erantzunak zehaztera bideratu zituzten ahaleginak. 2005eko topaketak, aldiz, orduko testuinguru politikoak baldintzatu zituen: Euskal Herria bake prozesu baten atarian zegoen eta egoera horretan emakumeek izan beharreko parte hartzeaz hitz egitea ezinbestekoa iruditu zitzaien. Laugarrenak 2009an iritsi ziren, eta hauetan "feminismoa instituzionalizatzeko ahalegin basatia" izan zuten hizpide. Beste bi urteren buruan, 2011n alegia, berriz ere elkartzeko konpromisoa hartu zuten, baina hamargarren urteurrena ate-joka zela eta, 2012ra pasatzea hobetsi zuten.\nFeminista jarduten den orok, beraz, Leitzan du hitzordua martxoaren 2tik 4ra bitarte. Parte hartu nahi duenak EHBFren atarian aurkituko du izena emateko aukera eta beharrezko informazio guztia. Hala ere, ehbf@bilgunefeminista.org helbidea eskura dago sor litezkeen zalantza guztiak helarazi eta argitzeko.\nIluntzeko ekitaldietan eta igande eguerdiko ekitaldi nagusian ez bezala, "antolatutako eztabaidetan gizonezkoek ezingo dute parte hartu, nahiz eta bertatik aterako ditugun ondorio eta proposamenak eremu mistoetan landuko ditugun, orain arte bezala. Feministok erabat baikabiltza eremu mistoetan lanean. Baina iruditzen zaigu garrantzitsua dela emakumeok soilik elkartzea eta bizi ditugun zapalkuntza egoerez hitz egitea; elkarrekin eskuz esku eraiki ditzakegun alternatibek gugandik sortuak izan behar dutelako. Sistema kapitalista patriarkalak sortutako jendarte honetan sistemak herritarrok botere harremanen arabera egituratzen gaitu eta emakumeok ere bizi dugu bereizkeria hori baserritar, etxeko langile, lesbiana, zaintzaile, kaleratu, ama, preso, puta... moduan jarduten dugun momentutik".\n16:00-18:00. Izen ematea zinean.\n18:00-20:00. Mahai-inguru nagusia eta eztabaida: 'Prozesu demokratikoa eta emakumeon hitza: han eta hemen'. (Nazioarteko esperientziak ezagutu eta gurean fintzen joateko tartea).\n20:00-02:00. Afaria eta emanaldi akustikoa Atekabeltz gaztetxean.\n09:30. Izen ematea zinean.\n10:00-12:00. Mahai-inguru nagusia: 'Eredu ekonomiko eta sozial feminista eraikitze bidean; gaurdanik, urratsak eginez'.\n12:00-14:00. Eztabaida tailerrak: Zaintza, elikadura subiranotasuna, osasuna, prostituzioa, emakume presoak.\n16:00-20:00. Esparru anitzeko jardun feminista ezagutuz: Alternatiba sozioekonomikoak, duintasunerako gakoak; Hezkidetza Lau Haizetara; Autodefentsa Feminista; Praktika artistiko feminista; Kazetari feministen sarea harilkatzen; Sexualitatea.\n20:00-04:00. Poteoa, afaria eta festa Atekabeltz gaztetxean: antzerkia, kontzertuak eta Djak.\n10:00-12:00 Mahai-inguru nagusia: 'Indenpendentzia dugu bidea, eta helburua: Euskal Herria feminista. Estrategia politikoaren kontaketa eta eztabaida'.\n12:00-13:00 Ondorioen kontaketa eta ekitaldia.


'Bizitzarako Finantzak' ekimenaren seigarren edizioa abiarazi du Kutxabankek - Deia\ndeia.eus 19.10.2020 | 11:56\nBILBO. Aurreko edizioetako arrakasta eta gero, hemen da Kutxabankek abiarazitako 'Bizitzarako Finantzak' ekimenaren edizio berri bat. 38 ikastetxeetako 1.417 ikaslek hartuko dute parte astelehenean, hilak 19, hasiko den seigarren edizio honetan.\nCovid-19ak eragindako osasun-krisiak ikastaroaren bilakaera markatuko duela aurreikusten denez, "Bizitzarako Finantzak" programak hiru egoera posible proposatu ditu heziketa-zikloaren garapena bermatzeko, bata % 100 aurrez aurreko hezkuntza izan daiteke, bigarrena aurrez aurreko eskolak eta online saioak tartekatuko dituen egoera mistoa, edo % 100 online jarduera duen hirugarren aldagai bat.\nJokoaren mekanika ere errealitate finantzario berrira egokitu da, joko interaktiboaren oinarri diren txartelek egoera sozioekonomiko berria berariaz aipatzen baitute. Ikastetxeek joko fisiko bat izango dute, gelan binaka edo talde txikitan jokatzeko aukera emango diena, baita etxetik banaka jolastu ahal izateko material digitalak ere.\nHasierako eta amaierako saioak, lehen, erabat aurrez aurrekoak ziren, orain, ordea, plataforma digitalen bidez bideratuko dira.\nGazteek finantza-arloko oinarrizko kontzeptuak uler ditzatela du helburu 'Bizitzarako Finantzak' programak, horrela, helduarorako ibilbidean ezinbesteko izango zaizkien zenbait gaitasun eta ezagutza hartuko dituzte. Horregatik, tresna bereziki eraginkorra da DBHko 3. eta 4. mailetako ikasgeletan, Ekonomia eta Ekintzaile Jarduerarako Ekimena ikasgaietarako. Beste ikastetxe batzuek zeharka erabiltzen dute 'Bizitzarako Finantzak' programa ikasgai batean baino gehiagotan.\nASEBETETZE-MAILA HANDIA, KONFINAMENDUA GORABEHERA\n2019-2020 azken ikasturtean, Euskadiko 57 ikastetxetako 117 gelatako 2.037 ikaslek hartu dute parte guztira. 2016an 'Bizitzarako Finantzak' heziketa-zikloa hasi zenetik, Euskadiko 239 ikastetxetako 467 gelatako 9.400 neska-mutilek hartu dute parte.\n'Bizitzarako Finantzak' programa hezkuntza-tresna berritzaile gisa finkatu da, eta duen simulazio-jokoa edizio bakoitzean eguneratzen da, parte-hartzaileen, irakasleen eta Kutxabankeko langileen ekarpenei esker.\nGizarte-konfinamendua dela-eta, 2019-2020 edizioak erronka berri bat ekarri badu ere, gogobetetze-inkestek oso balorazio positiboak erakutsi dituzte. Izan ere, parte hartu duten ikastetxeen % 100ek adierazi dute datorren ikasturtean jarduera errepikatzeko prest egongo liratekeela.\nEUSKARAZKO SAIOEK % 60RAINO EGIN DUTE GORA\nPrograma simulazio-joko oso parte-hartzailean oinarritzen da. Horren bidez, oinarrizko finantza-trebetasunak eskuratzen dira eta hezkuntza-gaitasunak lantzen dira, hala nola komunikazioa, gizarte- eta herritar-gaitasunak, pentsatzea eta ikastea edo ekitea. Bosgarren edizioan, talde gehienek jokoa euskaraz egitea erabaki dute, zehazki ikasgelen % 60k, eta % 40k gaztelaniaz egin dute.\n'Bizitzarako Finantzak' programak ikasgelan eta online lan egiteko behar den material didaktiko guztia ematen die ikastetxeei. Dinamizatzaileen nahiz Kutxabankeko adituen (gehienak jardunean ari diren bulego-zuzendari gazteak) partaidetza ere barne dago. Programaren itxiera-jardunaldira joaten dira zalantzak argitzeko helburuz, baita arazo bakoitzerako irtenbide onenak argudiatzeko eta ekimenaren helburuak bete diren baloratzeko ere.\n'Bizitzarako Finantzak' programa ikastetxeetan bertan garatzen da, formatu berritzaile baten bitartez: simulazio-joko zuzendua eta partehartzailea, ikasleei eta irakasleei finantza gaitasunak eta trebetasunak lantzea ahalbidetzen diena. Binaka edo talde txikitan, partaideek pertsonaia bat aukeratuko dute, baita lortu behar duen helburu bat ere eta iraun behar du.\nPremisa bi horiek ezagututa, eta ordubeteko iraupena duten hiru edo lau saiotan zehar, aurrekontua doitu beharko dute hilero, aldagai guztiak aintzat hartuta (diru-sarrerak, derrigorrezko gastu finkoak, beharrezko gastu aldakorrak eta beharrezkoak ez diren gastuak) irakasleek proposatzen dituzten aldagaien arabera. Aldagai horiek jokoan zehar erabakiak hartzea eskatuko dute, eta abiapuntua aldatuko dute zailtasun-maila biren inguruan.\nJokoaren azken saioa, ebaluaziorako azalpen-saioa izango da. Saio horretan Bankuko adituek argi geratu ez diren bizitzarako finantza-kontzeptuak doituko dituzte. Informazio-euskarria izateko une oro martxan izango den telefono-linea bat eskaintzen die Kutxabankek parte hartzen duten ikastetxeei, baita kontsultarako webgune bat ere bideoen eta simulagailuen bidezko laguntza tresnez hornitua, erakundearen web-orrietako 'Familiak' atalean eta http://www.finanzasparalavida.com helbidean.\nEl Gobierno vasco defenderá una Kutxabank en solitario y con arraigo.


Mitzitón: Ejercito de Diosen eraso armatua | Plataforma Vasca de Solidaridad con Chiapas // Txiapasekin\nChiapas, Noticias // Berriak\nMitzitón: Ejercito de Diosen eraso armatua\nPublicado por txiapas ⋅ 2010/03/03 ⋅ Deja un comentario\nIgandean, otsailaren 28an, Mitzitoneko La Otra Campañako adherenteek Ejercito de Dios talde paramilitarrarekin arazoa zutela eta deitu zuten. Errepidea moztu zuten eta erretena ezezik, polizia antimutina ere bertaratu zen.\nZer eta oraingoan Alas de Águilas eliza ebanjelikoko Ejercito de Dios talde paramilitarraren zirikatzeak arrakasta euki zuen. Igandean talde horretako kide batek komunitatearen baimenik gabe zuhaitz batzuk ebaki zituen. Hori dela eta asanblada bildu eta zuhaitz horiek gorde eta lapurrak isuna ordaindu arte ez bueltatzea erabaki zuen. Kideekin elkartu eta ajente munizialaren atzetik joan ziren bi kamionetatan. Iskanbila entzutean, komunitateko adherenteak laguntzera irten ziren eta makilekin eta balakada jaso zituzten.\nEgur lapurketa ez da Mitzitonen bizi den egoeraren arrazoia. Kakoa azpaldidanik bertatik gertu, komunitatearen lurretatik zehar pasako litzakeen San Cristobal-Palenque autopista da. Gobernuak azpaldi eraiki nahi duen azpiegitura honek bananduta dauka Mitzitoneko komunitatea. Aurka daudenak gehiengoa osatzen dute eta asanbladak erabaki zuen ez zuela autopista nahi. Alde daudenak, gutxiengoak gobernuaren itzalean jarduten dute. Lehenak katolikoak dira eta besteak ebanjelikoak. Lehenak La Otra Campaña ekimenaren kide dira, besteak Ejercito de Dios talde paramilitarrekoak. Arazo erlijiosoa bailitzan maneiatu nahi izan dute ere. Baina ez.\nEz zen izan lehenengoz ematen den lizkarra, aurrekariak ditu, baita hildako bat ere joan uztailean. Eta oraingoan, esan bezala, zirikatzeak arrakasta izan zuen. Aurkaketa eta gero adherenteen arteko hiru zauritu San Cristobaleko hospitalera erman zituzten. Bi kolpeatuak eta hirugarrena bala-zauritua. Bertan kontatu ziguten gertatutakoa. (Elkarrizketa).\nBitartean Mitzitonen, alde bakoitzekoek hiruna atxilotu zituzten, eta gau osoa ezezik baizik eta hurrengo eguerditarte iraun zuen negoziaketa burutzen zen. Hirian dauden La Otra Campañako kideak ere gerturatu ziren komunitatera (San Cristobaletik hamabost minutura dago) sostengua emateko prest.\nEzkerreko argazkian, Ejercito de Diosek nola zituen atxilotuak ikusi daiteke (makil bati lotuta, begiak estalita, kolpeatuak). Eskumako argazkian adherenteak dituzten hiru atxilotuak eta Bestalako Osasuneko medikua beraiek zaintzen ikusi daiteke.\nGobernazioko idazkariaren ordezkaria, arazo erlijiosoen idazkariordea izan zen bitartekaria, Fraybako kideak ere bertan egon ziren. Egurra dala eta ez dala, isuna dala eta ez dala…\nAzkenean, astelehenean elkartrukatu zituzten atxilotuak eta amaitutzat eman zen oraingo lizkarra.\nInfo gehiago: CMI Chiapas\n« La insurrección en curso\nSalaketa: La Garrucha karakoleko komunitate bat OPDDICen erasoaren mehatxupean »


Lemoako Udala - Biztanleria\nLemoa udalerriaren biztanleak mailaz-maila ugarituz joan ziren joan den gizaldiaren lehen hiru laurdenetan zehar. Horretan eragina izen zuen haren kokapenak, Bilbotik eta Ibaizabal haraneko industria-gunetik (Amorebieta-Etxano, Galdakao) hur. Baina gertaera honen ondorioa izen zen, beste alde batetik, nekazaritzaren garrantziaren beheraka handia, batetik, eta biztanle askoren aldetik "beharra, denboraren zati batekoa" egitea, bestetik. Aldi berean, Lemoan bertan zenbait industria kokatu zirenez, estatuko leku askotatik kanpotar jendea etorri zen bertara. Biztanleen ugaritze hau eten egin zen hirurogeita hamar hamarkadaren erdi aldera eta, 80 hamarkada hasteaz batera, biztanleen kopurua gitxitzen hasi zen. Familiengandik aldentzen diren gazteentzat etxebizitzarik ezak zerikusia dauka, eta handia, joera honetan.\nUdal Hirigintzako Plangintzako Arau Subsidiarioak onartzearekin batera, indarrean ddaudenak 1991ko azarotik hona, guztiz aldatu zen egoera udalerriaren hirigintzako garapenari dagokionez.\nZehatzean, hirigintza kudeatzeko prozesu luze gogor baten ostean, 1993 eta 2004 urte bitartean 480 etxebizitza eraiki ziren guztira, Elizondo egoitzazko sektorean kokatuak, zeintzuetatik azpimarratu egin behar direla babes ofizialeko erregimenean eraiki diren 39 etxebizitzak, sozialen modura eraiki diren beste 18 etxebizitzekin batera.\nEsandakoagatik, biztanleen kopuruak, astiro bada ere, mailaz maila gora egin du, zelan eta 1993 eta 2005 urte bitartean 172 biztanle gehiago daude, %6,5eko gehikuntzea suposatzen duena.\nIkuspegi demografikotik ez da ahaztu egin behar, udalerri honek, 65 urtetik gorako pertsonen oso ehuneko handia daukala; hori, neurri handi batean, 1975 eta 1993 urte bitartean etxebizitza berririk eraiki ez egitearen ondorioa da; izen ere, jende gazteagoak inguruko herrietara joan behar izen zuen bizi izatera.\nAzpimarratu behar da, baita ere, hirigintzako garapenak jarraitu egiten duela; izen ere, 2004-2006 urte bitartean, 182 etxebizitza berri eraikiko dira guztira Elizondo-San Inazio sektorean, zeintzuetatik 39 babes ofizialekoak izengo direla.\nBiztanle gehienak, Arraibi, Intzuntza eta Elizondo guneetan bizi dira; aldi berean, hegalaren aldeetan bizileku bakarrak dagoz, edo hirigune txikietan batuak.


Afiziñua, ofiziorako on — Eibar.ORG | Eibarko peoria\nHemen zaude: Hasiera / Blogak / Kalamuatik Txargainera / Afiziñua, ofiziorako on\nAfiziñua, ofiziorako on\nLeire Narbaiza 2007/09/26 18:32\nZenbatetan kritikau nabe, zenbatetan egin deste barre entzutzen dodan musikiagaittik! Maria Dolores Praderan mezuan esaten neban moduan nire gusto musikalak jende askori aspergarrixak begittantzen jakoz. Neretako, baiña, ez da holan. Esan biharra dago sarrittan be barre egin destela nere kantu zaletasaunagaittik: kantu guztiak dakidazela, bertso guztiak ez dirala kantau bihar…Arraro begiratu deste urte birik behin-edo Zuberoako maskaradia edo pastorala ikustia gustatzen jatalako. Askok uste dabe super-euskaltasuna erakusteko baiño ez dala...\nZe oker dabizen, ze gitxi ezagutzen naben. Ni benetan dibertitzen naiz holako gauzekin! Disfrutau egitten dot, siñesteziña dirudixan arren! Etxian Bulgariako abotsen koruak entzutzen badittut, zelan ez jataz, ba, gustauko xiberutarrak kantuan?\nJende gitxik daki, halan da be, zenbat ikasi dodan holakuak entzutzen eta kantatzen: sinonimuak, egiturak bitxixak, aditz erregimen berezixak, esamolde ulergaitzak…nere biharrerako primeran!\nUda honetan baiña, iñoiz baiño gehixago eskertu dut zaletasun hori. Hamaikatxo bidar akordau naiz adarjotzailliekin! Barre asko egin dittue nere kontura, bai. Jarraittu daixiela barrezka, neuk be barre egin dot-eta. Trankil, gaiñera. Aurten EGAn ikasle zuberotar bat izan dot. Afiziño arrarueri esker, lasai zuzendu dittut idazlanak eta sinonimuak. Berak jarrittako estuasun guztietatik ondo eta airosa urten dot. Dana egitten jatan ezagun eta itzultzeko modokua. Gora Atharratzeko gaztelua eta Altzürükuko elizia!. Biba kantagintza!\netiketak: Biharrekuak, musika, Txargainen, üskara


Fallout 76: Bethesdaren joko berri misteriotsua | Gadgeten berriak\nBethesdak azkenean iragarri du bere joko berria, Fallout sagakoa. Hau da Fallout 76, saga ezagunaren zati berria eta horrek iruzkin asko sortuko dituela agintzen du. Iragarkiaz gain, konpainiak lehen trailer bat kaleratu du dagoeneko. Egia esan, orain arte ikerketaren izenburu honi buruz ezezagun ugari daude.\nFallout 76 honi buruzko xehetasun asko agertu ez dituztenez. Iruzkin ugari sortzen ari den zerbait eta dagoeneko badaude zer espero dezakegun horri buruzko teoriak. Bethesda eta Battlecry Studios-ek batera garatu duten proiektua.\nAlde ona da Fallout 76 honi buruzko xehetasun gehiago jakin ahal izango ditugu hurrengo E3 2018an, enpresatik ezagutarazi dutenez. Beraz, itxaronaldia zorionez nahiko laburra izango da. Konpainiak jokoari buruz atera duen trailerra uzten dizuegu lehenik eta behin.\nIkus dezakezunez, Ez da jokoari berari buruzko xehetasun gehiegi erakusten dituen bideoa. Nahiz eta berriro argi utzi bertan grafiko bikainak espero ditzakegula, oso zehatzak. Baina gutxi erakusten da jokoaren estiloari edo haren historiari buruz, eta, beraz, ezezagun ugari utzi. Horri buruzko teoriak badaude dagoeneko.\nFallout 76 hau linean bizirik irauteko RPG bat izan daitekeela uste da. Hainbat hedabidek aukera honetaz espekulatzen aritu dira atzotik, denborak aurrera egin ahala indarra hartzen ari baita. Bethesdak beste zerbait agindu zuen zati berri honekin. Beraz, ez litzateke arrazoirik izango hori pentsatzea.\nProposamen honi buruz gehiago jakiteko 3ko E2018 XNUMXra arte itxaron beharko dugu. Badirudi Fallout 76-k sagako gainerakoekin alderatuta guztiz desberdina den zerbait eskainiko digula. Beraz, zalantzarik gabe, iruzkin asko sortuko dituen jokoa izango dela agintzen du. Aste hauetan xehetasun gehiago jakitea espero dugu.\nArtikuluaren bide osoa: Gadgeten berriak » hasiera » bideojokoak » Fallout 76: Fallouth berria Bethesda aurkezten\narm-ek 7 nanometroko txip berriak aurkezten ditu gama altuko telefono adimendunetarako soilik


About: Txilperiko I.a\nTxilperiko I.a (ca. 539 - Chelles, 584ko iraila) 561 eta 584 urteen artean saliar frankoen errege izan zen. Klotario I.aren semea zen. Aita hil zenean anaiordeen artean banatu behar izan zituzten haren mendeko lurraldeak. Soissons eta Neustriako errege bihurtu zen beraz eta Atanagildo errege bisigodoaren alaba Gailsuindarekin ezkondu zen. Fredegunda maitaleak bultzatuta emaztea hilarazi zuen; horrek Austrasiaren aurkako gerrak eragin zituen, Gailsuindaren ahizpa txikia baitzen hango erregina. Anaiorde Gontranen eta iloba Txildebertoren aurka ere borrokatu zen.\nTxilperiko I.a (ca. 539 - Chelles, 584ko iraila) 561 eta 584 urteen artean saliar frankoen errege izan zen. Klotario I.aren semea zen. Aita hil zenean anaiordeen artean banatu behar izan zituzten haren mendeko lurraldeak. Soissons eta Neustriako errege bihurtu zen beraz eta Atanagildo errege bisigodoaren alaba Gailsuindarekin ezkondu zen. Fredegunda maitaleak bultzatuta emaztea hilarazi zuen; horrek Austrasiaren aurkako gerrak eragin zituen, Gailsuindaren ahizpa txikia baitzen hango erregina. Anaiorde Gontranen eta iloba Txildebertoren aurka ere borrokatu zen. (eu)\nPortrait Roi de france Chilpéric roy de France.jpg


Gernika plazako kioskoak itxura berria du : Oarsoaldeko Hitza\nGernika plazako kioskoak itxura berria du\nEstalkia kentzeaz gain, Lekuona Fabrikaren eraikinarekin eta plazaren itxurarekin integratu nahi izan dute.\nGernika plazako kioskoa berritzeko lanak dagoeneko bukatu dituztela jakinarazi berri du Errenteriako Udalak. Estalkia kentzeaz gain, Lekuona Fabrikaren eraikinarekin eta plazaren itxurarekin integratu nahi izan dute.\nDiseinu hori plazako garajeetako erabiltzaileekin landu zuen udalak, bertan baitago sarrera eta irteera. Hala, garajeetan iragazketak saihesteko asmoz kioskoaren euskarri zein forjatua inpermeabilizatu dute. Horri lotuta, puntu ilunak ezabatu dituzte.\nLanak Construcciones Nigurko SL enpresak egin ditu.


UK Lehen txanda 2.015 - Espainia Pro billarra España\nHastapeneko/Prentsa/Kronikak/UK Lehen txanda 2.015\nHemen lehenengo txandan UK nabarmenenetako duzu. 2.015.\nEguna 1, 24 Azaroa\nEmaitzak saioan 15:30 h.:\nHemen da lehen telebistaz ehun txapelketako lehenengo saioaren.\nJohn Higgins, zuten partidaren zuzeneko, Eman zuen, hirugarren markoa break fantastiko honetan:\nEmaitzak saioan 20:30 h.:\nAzkenik, Gary Wilson eta Martin Idiakez arteko partida puntuazio batekin amaitu 6-3 favorable Wilson bat.\nDing Junhui eta Adam Duffy arteko partida izan bazara orain atzeratu da eskaintzen dugun. Hiru urtetik gora snooker ordu, emozioz eta ez bihotz-end egokiak.\nUK Txapelketan txapeldun bikoitza ezabatuz edizioetan ondoren Duffy Adam adierazpenak 2.005 eta 2.009.\nGauean beste sorpresa eta Sydney Wilson prestatu genuen, du 118 World, Garaitu Decider ere, gailurrean guztiei 16 como Michael White.\nEguna 2, 25 Azaroa\nEmaitzak saioan 10:30 h.:\nMark J. Williams nola ia desagertu egin zen bat zure abantaila ikusi (4 a 0 atseden) ondorioz partidu ona gazte pakistandar Hamza Akbar, sentsazio onak utzi dugu eta gozatu dugu festa ona bazekien konpondu bikain Welsh.\nRicky Walden markoa duten ia galduta zuen goratu eta bere txandan zigilatu hurrengo txandan. Gazte hauek 30 Santos Itaro urte utzi zigun seigarren markoa break fantastiko bat, emaitza handiak izan arren Brasilgo gazte utzi digu bere partidua ona laginak.\nShaun Murphy ez ezustekorik nahi eta bere alderdiaren hasi zen presio jarriz English jokalari gazte Ashley Hugill on, besterik 21 urte bete ditu.\nFantastic Atsedenaldian English jokalari Joe Perry arabera, marko oso jeitsiera izan eraikitzeko, “Jaun” atseden hartzeko utzi zuen (4 a 0) errenta handi batekin jokoa azken txanpan aurre egin ahal izateko.\nGau eta goizean goiz saioaren emaitzak, sorpresa batzuk. Bizi izugarria gudu gauean irabazle bat dictate azken fotograma behar duten lau partiduak.\nMarco Fu v Hatem Yassen arteko partida osoa ehun, Partida taktikoa eta Marco Fu borroka asko bota esperientzia play ordu besterik ez hiru baino gehiago ere zelaian konpontzeko.\nKasu alderdiaren Judd Trump galduak, beraz of English jokalari status da azken txapelketetan kolapsatu egiaztatu dezakezu atzeratu eskaintzen dizugu. Trump zelaian irabazi emaitza oso handi batek, baina oraindik ñabardura asko ikusi zutenean zion eta pixka bat 'incierto’ eraso eta defentsa. Miah Hammad joko ona jokatu jakin status zirkuituko altxorra eta galdera gertaera, kudeatzen sarrerako 72 Atsedenaldiaren aurretik laugarren markoaren puntu eta egindako jokoa jarraitzeko batekin Espero dugu aurrean zion 3 a 1 eta erabakia Trump batzuk zer ikusi ohi ditugun for.\nChris Wakelin, zenbakia 92 de ranking, Edizioko txapelduna garaitu ditu 2003 Welshman Mateo Stevens Decider ere, kon ehun (100) seigarren markoa sartuta.\nEguna 3, 26 Azaroa\n*Oharra: Rod Lawler eta Daniel Wells arteko partida bertan behera geratu zen bere iraupena luzea dela eta. Gaua saioan liskar bukatu ondoren hasi ziren berriro, puntuazio batekin 6-4 favorable Wells bat.\nIlusioz eta joko taktikoa gustatzen bazaizu hau da zure markoa erabakigarria da, finale batekin.\nMark Allen ehun bat eskainiko digu (115) eta, ziur aski, ezin izango da bakarra Txapelketa ere eskuratu duten.\n*Oharra: partidak Anthony Hamilton v Daniel Wells eta Fergal O'Brien v Thor Chuan Leong bertan behera geratu ziren bere iraupena luzea dela eta. Arratsaldean saioaren liskarrak amaitu eta gero, berriro ekin, emaitzak batera 6-4 eta 6-5 Hamilton favor eta O'Brien hurrenez hurren.\nStuart Bingham hasi zen zertxobait hesitantly bere lehen nagusien (UK 20015) Munduko Txapelketan, pasa den maiatzaren irabazlearen English herrikide Shaun Murphy ondoren. Basildon ahal izateko zertxobait lodi Irteeran bi partiduko ehunka aurretik irabazi eta break ondoren berreskuratzeko. Gainerako utziko dugu contundente aurretiko jartzeko 4 a 0.\nMark Selby bere alderdiaren hasita zer da: zenbakia 1 World lortu zuen bere lehen ehun UK edizioa hasi 2015, beren titulua kredentzialak erakutsiz zale guztiak.\n– Mateo Sold 6 in 5 Zhang Yong\nJimmy White egin du atzera pare bat minutuz jokalari handia gogoratzeko zirkuitu taulak menperatu zuela beste hamarkadetan (80 eta 90), Fantasiazko ehun horrek aldeko markatzaile bat break sartzen joan (3 a 1) frente Stephen Maguire bat.\nDecider eta drama chewed, gertatu zen, Ding batera jo. Jimmy White txanda partida irabazteko aukera izan, baina Sthepen Maguire hasi baino ez da txarra, akats bat utzi mahaira prest Jimmy White borroka batean sartu…\nErresuma Batuko lehen txandan egungo Txapeldunen Txapeldun batekin amaitu, Neil Robertson, gazteak Welshman Alex Taubman aurka. Guztiak Australian partida erraza zutena, baina ez zen Taubman gerra handirik eman bezala (hala eta guztiz ere lodia ehunean duten puntuatu zen zituenetik).\nInformazio Txapelketa guztia duzu: http://spainprosnooker.es/betway-uk-championship/\nAnterior Betway UK Txapelketan 2.015\nJarraitzen UK bigarren txandan 2.015 (Telebista)


26 « ekaina « 2017 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 26 ekaina 2017 17:00\nPrentsaurrekoa. Andre Maria Zuriaren jaietan Iradier Arenan egingo diren jarduerak aurkeztea\nEguna. Asteartea, ekainak 27\nCEE RAEP erakundearen 25. urteurrena dela-eta, erakunde eta enpresei sariak banatzea\nParte hartzaileak. Enpleguaren eta Garapen Ekonomiko Iraunkorraren zinegotzi Nerea Melgosa; Gizarte Zerbitzuen diputatu Marian Olabarrieta; eta Enpleguaren Gizarte Politiken kontseilari Beatriz Artolazabal\nZuzenak Fundazioak ibilgailua jaso du\nKategoriak: Sailkatu gabea — Komunikazio Zerbitzua / Servicio de Comunicación — 14:50\nZuzenak Fundazioak ibilgailua jaso du Solidaridad Carrefour Fundazioaren eskutik, haien kirol beharretarako. Ekitaldia CAFA “Almudena Cid” zentroan egin dute eta han izan dira Kultura, Hezkuntza eta Kirol zinegotzi Estibaliz Canto eta Iratxe Lopez de Aberasturi eta Alfredo Iturritxa zinegotziak.\nAlkatea eta Ingurumeneko sailburua Udalsarea 21en batzorde betearazlearen irekieraren buru\nGasteizko alkate Gorka Urtaran eta Eusko Jaurlaritzako Ingurumen sailburu Iñaki Arriola izan dira, gaur goizean, Udalsarea 21, Jasangarritasunerako Udalerrian Euskal Sarearen batzorde betearazleak Europa biltzar-jauregian egin duen 12. bileraren irekiera-ekitaldiko buru. Euskal udalerri eta diputazioen eta Eusko Jaurlaritzaren beraren berrogeita hamar ordezkari inguru bildu dira bertan.\nBi ziren hitzordu horren helburuak. Batetik, Iraunkortasunaren aldeko Euskal Adierazpenarekin bat egin dezatela proposatzea kideei. Izan ere, Europako herri eta hiriak iraunkortasun lokalaren ikuspegitik eraldatzeko hamabost jarraibide biltzen dira bertan. Bigarrena, erosketa eta kontratazio publiko arduratsua eta iraunkorra ahalbidetzea.\nLehen alderdiari dagokionez, alkateak gogora ekarri du 2016an atxiki zitzaiola Gasteiz Euskal Adierazpenari, eta iraunkortasunaren hiru arlotan eragin duela horrek. “Udal honek argi dauka zer-nolako garrantzia duen ingurumen-iraunkortasunean irizpide sozial eta ekonomikoak txertatzeak”, nabarmendu du. “2020 urtea dugu helmuga, hori gogoan dihardugu, baina plan estrategiko bat behar dugu bitarteko, helburuak betetzeko aukera emango duena, baita erakundeen arteko lankidetza bideratzeko ere”, gehitu du Gorka Urtaranek.\nUdal kontratazioari dagokionez, berriki onetsi du Gasteizko Udalak Erosketa eta kontratazio gizartearekiko arduratsua eta iraunkorra egiteko plana, 2015ean onartu zen kontratazio gizartearekiko arduratsua eta iraunkorra egiteko jarraibidearen ondotik sortua. Udal-kontratazioan gizarteratzea, emakumeen eta gizonen arteko berdintasuna, bidezko merkataritza eta ingurumenarekiko errespetua bultzatuko duten jardunbideak ezartzea da horren bitartez lortu nahi dena.\nHasi dira Udalaren oporraldiko programak\nGaur, ekainak 26, hasi dira Gasteizko Udalak programatutako oporraldiko programak, modu mailakatuan. Guztira, 3 urtetik 17ra bitarteko 2399 pertsonentzako lekua eskaintzen dute, eta aisialdi- eta entretenimendu-eskaintza zabala, Gasteizko familientzat.\n11 programatan banatuta, 66 jarduera desberdin dira guztira:\nJolas txokoak: 9 jarduera, 380 leku (jantoki-zerbitzuarekin)\nUdako ludotekak: 22 jarduera, 435 leku\nMusika-udalekuak: 8 jarduera, 480 leku\nUdaleku irekiak: 5 jarduera, 310 leku\nIngurumen-udalekuak: 3 jarduera, 120 leku\nGreen Summer Camp: 4 jarduera, 100 leku\nAbentura-udalekuak: 2 jarduera, 90 leku\nUdako txokokluba: 6 jarduera, 150 leku\nJarduera nautikoen campusa: 4 jarduera, 184 leku\nKanpamentua hondartzan: 2 jarduera, 100 leku\nUdaband! udako musika-campusa: jarduera 1, 50 leku\nZerbitzu hauek parte hartu dute programa horiek diseinatu eta antolatzen: Kirol Zerbitzuak, Gizarte Etxeen Zerbitzuak, Gazteria Zerbitzuak, Euskara Zerbitzuak, Folklore Akademiak, Luis Aranburu Musika Eskolak eta IGIk —Atariaren bitartez—, Hezkuntza Sailak koordinaturik.\nGasteizko Udalak —dibertsitate funtzionala eta familia-arrisku bereziko egoerak aintzat harturik— 241 leku erreserbatu ditu, eskaintzaren barruan, hezkuntza premia bereziak dituzten pertsonentzat, baita premia-egoeran eta genero-indarkeriaren menpean dauden haurrentzat ere.\nGuztien artetik, nabarmendu beharrekoa da Udaband musika-campusa, zeinek 11 urtetik 20ra bitarteko gazteek musika-ikasketak eta garapen pertsonala osatzea baitu helburu, giro ludiko batean.\nPedagogia eta aisialdia testuinguru berean batzen dituen jarduera monitore espezializatuen laguntzarekin egiten da, haiek arduratzen baitira ikasleak aisialdian dinamizatu eta gidatzeaz. Irakasle espezializatuek, bestetik, ikasturtean zehar lantzerik ez duten alderdiei erreparatzen diete.\nJardueren egutegia eransten da.\nBeste datu adierazgarri batzuk:\nLeku-kopurua, guztira: 2399\nHasierako eskatzaileak: 4425\nEsleitu diren lekuak: 2319 (bete ez diren lekuak, azken orduan uko egindakoak dira, batez ere)\nTasa eta prezio publiko gehienak KPIren arabera eguneratzea aurreikusten da\nOrobat planteatzen du gobernu-taldeak autobus-geltokiko parkinga doakoa izan dadila gauez\nHurrengo urterako ordenantza fiskalen proiektua onetsi du Tokiko Gobernu Batzarrak. Dokumentu horretan, zergak izoztu eta tasa eta prezio publiko gehienak KPIaren aurreikuspena oinarritzat harturik eguneratzearen alde egiten da. Berrikuntzarik ere badakar Urtaranen gobernuak onetsitako ordenantza fiskalen proiektuak: hobaria birgaikuntza iraunkorreko obrentzat, doakotasuna areagotzea haur-eskoletan, familia ugarientzako hobari berriak, gizarte-zerbitzuen prezio publikoen berrantolaketa, zerbitzu berrien tarifak —hala nola autobus-geltokiko bizikleta-aparkaleku estaliarenak—, eta azpiegitura horretan bertan dagoen lurpeko aparkalekua gaueko ordutegian doako izatea.\n“Oreka eta koherentzia dira proiektu fiskal honen ezaugarri nagusiak. Oreka: izan ere, gure zergen egiturak —bereziki katastro-balio berrien ondorioz— izan dituen aldaketen ondoren, 2018 egonkortasun-urtea izan dadila nahi dugu, zerga nagusien bilakaerari dagokionez. Eta orobat hitz egiten dugu koherentziaz, Gasteizko Udalak diru-sarrera eta gastu arrunten arteko aldea dela eta bizi duen arazo estrukturala ezin baitugu ahaztu; izan ere, arduraz jokatzera behartzen gaitu horrek, zerbitzuaren kostua konpentsatzen ez duten tasa eta prezioen bilakaerari dagokionez”, adierazi du Ogasuneko zinegotzi Itziar Gonzalok.\nUdalaren diru-sarreren iturri nagusia diren zergak izozteak berekin ekarriko du Ondasun Higiezinen gaineko Zergaren, Ibilgailu Motordunen gaineko Zergaren, Eraikuntza Zergaren eta Gainbalioaren Zergaren tarifak ez aldatzea. Gainera, birgaikuntza iraunkorraren eta energia garbien alorrean hainbat hobari berri ezarriko dira.\nZentzu horretan, hobari bat ezartzen da OHZn, energia berriztagarriak baliatzen dituzten sistemak jartzen direnerako. Gaur egun, eguzki-energia baliatzen duten sistemen instalazioei bakarrik murrizten zaie zerga. Urtaranen gobernuaren proposamenarekin, beste sistema batzuetara zabaltzen da hobari hori, hala nola biomasa-galdara erabiltzen duen berokuntzara. Beste hobari berri bat Eraikuntza, Instalazio eta Obren gaineko Zergan ezarriko da, auzoak modu integralean eraberritzeko proiektuen kuota murrizteko, energia berriztagarrien sistemak sartzeko aukera ematen dutelarik, Koroatzearen auzoan egiteko asmoa dagoen bezala. Proiektu horiek era berean geratuko dira tasa ordaintzetik salbuetsita hirigintza-lizentzia eskatzen delarik.\nTasei dagokienez, KPIren aurreikuspena (% 2) oinarritzat harturik eguneratuko dira, oro har. Hala gertatuko da ur-zerbitzuarekin, TAOrekin, pasabideekin eta gizarte-, kultur- edo biltzar-ekipamenduekin, besteak beste. Etxebizitzen zabor-tasaren kasuan, 5 eta 10 euro arteko igoera aurreikusten da, higiezinaren azaleraren arabera, tarifa-politika zerbitzuaren kostura egokitzeko ildoari jarraituz. Gaur egun, kostuen % 55 estaltzen da tasa horren bitartez.\nBestalde, hainbat aldaketa aurreikusten dira, hala nola Salburuko Hezeguneak Interpretatzeko Zentroko espazioak erabiltzeagatik ordaindu beharko diren tarifa berriak, baita Europa biltzar-jauregiko terrazari dagozkionak ere. Orain arte bi espazio horiek ez zuten tasa propiorik.\nPrezio publikoei gagozkielarik, ia guztiak 2018ko bizi-kostuaren % 2ko igoeraren aurreikuspena oinarritzat harturik eguneratuko dira. Zabalganeko gizarte-etxe berria funtzionatzen hastetik eta ekipamendu-sarea handitzetik sortzen diren kostuen igoerak kirol-instalazioen prezioak berrikusteko proposamena dakarte berekin. Urteko abonamendurik garestienaren kasuan, 8,65 euroko igoera ekarriko du. Era berean, udal zentroetan jarduera eta ikastaroak egiteagatik ordaindu beharreko tarifen zenbatekoa % 10 igotzea proposatzen da, udal zerbitzuak finantzatzeko premiaren inguruan egindako txosten tekniko-ekonomikoak aintzat harturik; izan ere, poliki-poliki prestazioen kostua tasa eta prezio publikoetatik lortzen diren diru-sarrerekin estaltzea gomendatzen da horietan.\nAldaketarik egingo den beste prezio publiko batzuk Udalaren haur eskolenak izango dira; izan ere, ahultasun-egoeran dauden familientzat doan izango dira 2018an, bi urteko haurrak bertara bidaltzen dituztelarik. Orobat proposatzen da ordutegi-muga kentzea, doakotasuna aplikatzeko orduan. Luis Aranburu Musika Eskolak hobari berriak aurreikusten ditu familia ugarientzat.\nAutobus-geltokiari dagozkion tarifetan ere izango dira bi aldaketa. Alde batetik, bizikleten aparkaleku estalia arautuko duten prezio publikoak ezarriko dira. Bestetik, berriz, doan izango da ibilgailuentzako lurpeko aparkalekua gaueko ordutegian.\nGizarte Politiken Sailaren menpeko zentro eta zerbitzuen prestazioak berrantolatu egingo dira, Gizarte Zerbitzuen Zorroari buruzko Dekretua indarrean jartzearen ondorioz. Bateratu egingo dira tarifak aplikatzeko irizpideak, eta horiek Gizarte Ongizaterako Foru Erakundearen zerbitzuenekin harmonizatzeko ildoa ezarriko da. Orobat kenduko dira dagoeneko Udalaren titularitateko ez diren zerbitzuen tarifak, eta kudeaketa-arauak eguneratuko.\nTokiko Gobernu Batzarrak ordenantza fiskalen proiektua onestearekin, hori izapidetzeko egutegiari hasiera emango zaio. Hurrengo pausua, proposamen fiskal hori Ogasun Batzordean aurkeztea izango da. 2018ko zerga, tasa eta prezio publikoen inguruko eztabaida aurreratzeak aukera emango du gai honek aurrekontuen inguruko eztabaidarekin bat egin dezala saihesteko. Hartara, Udalak hurrengo urtean izan dituen diru-sarreren berri edukirik ekin ahal izango zaio hurrena eztabaida horri.\nElikagaietarako txartela 33 establezimendutan erabili ahalko da gaurtik aurrera, Eroskirekin sinatutako hitzarmenari esker\nKategoriak: Prentsa oharrak — Etiketak: Peio López de Munain — Komunikazio Zerbitzua / Servicio de Comunicación — 12:52\nGizarte Politiken eta Osasun Publikoaren zinegotzi Peio López de Munainek eta Eroskiko Erakunde Harremanetarako zuzendari Jose Antonio Yelak gaur sinatutako hitzarmena tarteko, astelehenetik aurrera hiriko beste 24 establezimendutan ere erabili ahalko da elikagaietarako txartela. Horietako 7 tokiko merkatariek kudeatutako establezimenduak dira.\nOinarrizko mantenurako prestakuntzak elikadura eta higienerako oinarrizko produktuak txartel bidez erosteko aukera ematen du. Orain arte, Gasteizko 9 establezimendutan balia zitekeen, guztiak Simply kateakoak.\nUdalari inongo gasturik ekarriko ez dion hitzarmen honen ondorioz, 33 establezimendutara zabaldu da sarea ,” erosketak egiteko erraztasun handiagoa ematen diegu erabiltzaileei eta aurrera egiten dugu prestazioaren normalizazioan” azaldu du Peio López de Munainek.\nElikagaietarako txartela aurreko legegintzaldian abiarazi zen, eta Herritarren Udal Txartela zuen euskarri. Onuradunek eros zitzaketen produktuen zerrenda zehatza izaten zuten. Gobernu berria sartzean, baztertu egin zen zerrenda hori, eta “produktu familiak” zituen zerrendarekin ordeztu. Honen bidez, produktu bakoitzeko 4 unitate eros daitezke gehienez.\nHerritarren Udal Txartela ere ordeztu egin zen, erabiltzaileak nabarmendu eta estigmatizatu egiten zituen eta. Horren ordez Kutxabankeko txartel ez-finantziarioa baliatu zen. Orain Eroski ere atxikitzean, zabaldu egin da sarea. Merkataritza Mahaiaren baitan, informazio saioak egin ziren tokiko establezimenduekin 2016ko lehen hiruhilekoan, eta Eroski izan da sistema horretan parte hartzeko interesa erakutsi zuen entitate bakarra.\nHitzarmen berria martxan jartzean, Gasteiz On elkarteak ere bere parte-hartzea baloratzeko interesa erakutsi du “eta aukera hori jorratuko dugu” adierazi du Gizarte Politiken eta Osasun Publikoaren zinegotziak.\nMaiatzean, 284 familia baliatu ziren oinarrizko mantenurako prestazioaz. 2017an hasi zenetik, 347 familia baliatu dira batez beste hilero, eta gastua 307 eurokoa izan da, batez beste, hilean.\nAmaitu da “Mejorando Vitoria-Gasteiz hobetuz” programaren lehen fasea, 174 proposamenekin\nKategoriak: Prentsa oharrak — Etiketak: Mejorando Vitoria-Gasteiz Hobetuz — Komunikazio Zerbitzua / Servicio de Comunicación — 12:11\nSail bakoitzean bideragarritasun prozesua pasatzen dutenak bakarrik bozkatuko dira azkenean.\nIsabel Martínezek zuzentzen duen Partaidetza eta Gizarte Etxeen Sailak amaitutzat eman du “Mejorando Vitoria-Gasteiz Hobetuz” aurrekontu parte-hartzaileen bigarren prozesuaren lehenengo fasea, eta herritarren proiektuak aurkezteko epea itxi egin da. Aurten herritarren proiektu horiek 174 izan dira.\nHorietako 58, herritarren 35 taldek, elkartek eta entitate pribatuk egin dituzte.\nEra partikularrean aurkeztutako 117 proposamenak 84 pertsonek egin dituzte, horietako batzuk proposamen bat baino gehiago aurkeztu baitute. 36, emakumeek eginda, eta 48, gizonezkoek.\nEskabideak aurkezteko epea 2017ko maiatzaren 30ean hasi zen eta ekainaren 23an bukatu zen.\nBaina prozesua ez da hemen amaitzen: orain proposamenak dagozkien sailetara bidaliko dira, azkenean bozkatuko diren proiektuen bideragarritasuna frogatu dezaten. Irizpide hauek bete beharko dituzte proposamenek: interes orokorrari begiratzea, udal eskumenekoa izatea, aurreikusitako aurrekontua ez gainditzea eta gauzatzeko modukoa izatea.\nIrailean, Udalak proiektu bideragarriak ezagutaraziko lituzke, web-orrian, hedabideetan, sare sozialetan eta erakusketen bidez, eta proposamena egin dutenek jendaurrean aurkezteko aukera ere izango dute.\nAzkenik, bozketa egingo da, irailaren 29tik urriaren 22ra arte; gasteiztar orok gehien konbentzitu dituzten hiru proiektuak bozkatu ahalko dituzte, udalaren web-orrian zein herritarrei laguntzeko bulegoetan.\nKaleak, hiri-altzariak, argiteria, konpontzea,\ngarbitzea, etab. 32\nTrafikoa, aparkalekuak, bizikletak 28\nParkeak, haurrentzako edo adinekoentzako jolas guneak,\niturriak, urmaelak, 32\nKultura-sormena, ondarea, 17\nGizartea, hezkuntza eta elkarbizitza 18\nIngurumena, iraunkortasuna, ekologia, animaliak 14\nAntzekoak edo errepikatuak 5\nEgunez egun banatuta, proiektuak aurkezteko epearen barruan:\nEGUNA Proiektuak Pilatua\n30 1 1 MAIATZA\n1 0 1 EKAINA\nIreki direnetik, 205.000 pertsona baino gehiagok erabili dituzte udako igerilekuak\nDuela hilabete ireki ziren Gamarra eta Mendizorrotzeko kirol-esparruak, eta azken urteotako errekorra markatu dute dagoeneko, 133.000 eta 72.000 erabiltzailerekin, hurrenez hurren.\n205.912 lagunek erabili dituzte udako igerilekuak, duela hilabete zabaldu zirenez geroztik. Horietatik, 133.348 lagunek Mendizorrotzeko kirol-esparrua erabili dute, eta beste 72.564 lagunek, berriz, Gamarrakoa. Hartara, azken urteotako errekorra gainditu da. Azken hilabeteko tenperatura altuek izan dute zerikusirik horretan, ezbairik gabe. Asteburuetan bertaratu da jende gehien.\nJoan den urtean 143.133 pertsona ziren garai honetarako igerilekuak erabiliak zituztenak; 103.000 pertsona pasatxo Mendizorrotzan, eta 40.000 baino gutxixeago Gamarran. 2015ekoen antzekoak dira zifrak. Orduan, izan ere, 201.360 gasteiztarrek erabili zituzten igerilekuak lehenengo hilabetean; 131.000 inguruk Mendizorrotzekoa eta 72.000 inguruk Gamarrakoa.\nGasteizko Udaleko Kultura, Hezkuntza eta Kirol zinegotzi Estíbaliz Cantók datuen balorazio positiboa egin du, eta, horrekin batera, kirol-instalazio bikain horiek erabiltzen jarraitzera animatu ditu herritarrak.\nMendizorrotzan, ekainaren 21a izan zen egunik jendetsuena, 11.217 erabiltzailerekin —batez besteko tenperaturarik altuena izan zen egun horretan, 25,6 gradukoa, eta maximoa, berriz, 35,2koa izan zen—. Igandean, hilak 18, eta astelehenean, hilak 19, 9957 eta 9670 erabiltzaile izan ziren, hurrenez hurren. Igande hori izan zen, hain zuzen ere, hileko egunik beroena, 35,4 gradurekin.\nGamarran, ekainaren 18a izan zen egunik jendetsuena, 8975 sarrerarekin; ondoren, berriz, hilaren 14a, asteazkena, 7775 erabiltzailerekin.\nGainera, nabarmendu beharra dago gora egin zutela Gamarrako abonamenduek maiatzean. Hala ere, ez da ekainekoen kaltetan izan.\nKOPURUA EUROAK KOPURUA EUROAK\nCantók azaldu duenez, abonamenduei eta erabilerei buruzko datuek argi erakusten dute igerilekuak maiatza bukaeran irekitzeko proposamena egokia dela, eta horren alde egiten jarraituko dute.


Online jokoa: 9 Dragons online\nAlternative izenak: 9 Dragons online\nBederatzi Dragons - unibertso handi eta original joko bat da, Txina antzinako kondairak eta mitoak oinarrituta. Eta, jakina, jokoa zentro Martial Arts China zen. Estilo desberdinak eta klan ezberdinak, bakoitza nori bere arma eta estilo jabea, borroka etengabeekin dira. Ona eta gaizkia, argiaren eta iluntasunaren estuki bataila nahastuz. Zein albo aukera izango duzu?\nBederatzi Dragons - unibertso handi eta original joko bat da, Txina antzinako kondairak eta mitoak oinarrituta. Eta, jakina, jokoa zentro Martial Arts China zen. Estilo desberdinak eta klan ezberdinak, bakoitza nori bere arma eta estilo jabea, borroka etengabeekin dira. Ona eta gaizkia, argiaren eta iluntasunaren estuki bataila nahastuz. Zein albo aukera izango duzu? Jolasteko9 Dragons online\nBideoak eta screenshots Partida 9 Dragons online


LAB eko delegazio batekin eztabaidatu ondotik, EPSAko zuzendaritzak (Larrungo tren ttikia kudeatzen duen enpresa) onartu du besteak beste, euskara integratzea hizkuntz prima eskuratzeko eskubidea ematen duten hizkuntzen zerrendan. Larrungo langileen garaipen polita!\nDuela zonbait aste, Larrungo langile andana batek mobilizatzeko gogoa jakinarazi zuen EPSAko zuzendaritzari eta LABek greba abisu bat pausatu zuen. Greba abisu hori nahiko fite altxatua izan zen Zuzendaritzak onartuta LABekin mintzatzea langileen aldarrikapenetaz.\nBi bilkuren ondotik, Zuzendaritzak erabaki du erantzun positibo bat ematea langileen hiru eskakizunei (ikus LABen agiria), hauen artean izanki euskararen erabiltzeari ematea ezagupen ofizial bat, hizkuntz primaren bidez.\nBeste pundu nagusia, langile permanenteen nunbrea 21etan mantentzea lortu dute ere.\nZinez garaipen ederra Larrungo langileentzat eta LABen sekzio sindikalarentzat! Aupa Larrungo langileak!


Gure helburua - UNICEF Comité Español\nHasiera Ezagutu Unicef Gure helburua\nLograr que los derechos de infancia se conviertan en principios éticos perdurables. UNICEF ESPAINIAREN MISIOA\nHaurren eskubideak printzipio etiko iraunkor eta nazioarteko jokabide arau bihur daitezen lortzea, humanitatearen aurrerapenerako parte osagarritzat jotzen baitira. UNICEF ESPAINIAREN IKUSPEGIA\nUNICEF Espainiak lan egiten du haurren bizitzan benetako aldaketak eman daitezen lortzeko eta gizartea eraldatzeko, antolakuntza dinamiko, elkartu eta eraginkorraren bidez, konpromisodun pertsonek osatua, egunero saiatzen direnak haurren eskubideen defentsan. Haurren eskubideei BURUZKO hitzarmena Haurren Eskubideei buruzko Hitzarmena (HEH) nazioarteko lehen tresna da, neska-mutilak agente sozialtzat eta beren eskubideen jabe aktibotzat jotzen dituena. Nazio Batuek onartu zutenetik, UNICEFen lana hitzarmen horrek dioenak gidatzen du, eta munduko 190 herrialdek baino gehiagok onartu dute. HEHk 54 artikulu ditu eta oinarrizko lau printzipio ditu oinarri: bazterketarik eza; haurraren interes nagusia; bizitza, biziraupen eta garapen eskubidea; eta bere iritzien errespetua. Ezagutu UNICEFen bost lehentasunak\nHaurren bizi-baldintzak hobetzekoeta eskubide guztiak bete daitezen bermatzeko, UNICEFek bost eremu gakotan egiten du lan, eta hauek dira bere estrategia, programa eta ekintzen guneak:\nHaurraren biziraupen eskubidea bermatzen ez bada, ezin da beste eskubiderik bermatu. Milioika haurrek eta amek bizitza galtzen dute urtero, ekintza sinple eta kostu handikorik gabe saihestu daitezkeen arrazioengatik. UNICEFek oinarrizko zerbitzuak eta ondasunak eskuratzea lortzeko lan egiten du; adibidez, jaio aurreko arreta eta pedriatrikoa, txertaketa, ur edangarria lortzea edo elikadura egokia. Hezkuntza\nHezkuntza tresna boteretsua da porbreziaren kateak hausteko. UNICEFek lan egiten du hezkutzarako eskubidea errealitate izan dadin mundu osoan. Gure hezkuntza programek eskolako tasak murrizteaeta azpiegiturak eta irakasleen formakuntzahobetzeaaldezten dute.\nBabesa erasoaren eta esplotazioaren aurka\nGure erronketako bat da haurrak lanetik, ezkontzatik, esplotazio sexualetik edo gatazka armatuetatik babestea. Babesa kate bat da, eta barruan biltzen ditu familiak, hezitzaileak, poliziak eta beste erakunde eta instituzio asko. UNICEFek lan egiten du inguru babeslea indartzeko, haurrek erasoak eta esplotazioajasan ditzaten saihesteko. GIB/ HIESa haurrengan GIB/HIESa haurrentzat ere mehatxua da. UNICEFek arazo hori lantzen du lau ekintza gakoren bitartez: amak haurrari, eta gazteen artean GIBa transmititzea prebenituz, arreta pediatrikoa hedatuz birusarekin bizi diren haurrei, eta umezurtzei eta gaixotasun horrek kaltetutakoei babesa eta laguntza emanez.\nHaurren aldeko politikak eta aliantzak sustatzea UNICEFek harreman estuan egiten du lan Nazio Batuekin beste erakunde batzuekin, gobernuekin, GKEekin, erakunde pribatuekin eta gizarte zibilarekin, haurren aldeko politikak eta ekintzak ahalik eta urrunen eta sakonen hel daitezen. UNICEF Larrialdietan\nGero eta ugariagoak eta konplexuagoak diren larrialdiek ondorio negargarriak dituzte haurrentzat; adibidez, ejertzitoak zerbitzu ematera deitzen ditu, sexu indarkeria eta osasun eta hezkuntzako oinarrizko zerbitzuak galtzen dituzte.\nLarrialdia gertatzen denean, UNICEFen misioa da haurrak babestea eta beren eskubideak babesten dituzten nazioarteko arauak betetzen direla ziurtatzea. UNICEF egunean\nBerri gehiago » Cómo colaborar


Axala | Zentzumenak zorrozten | Axala\n2014-01-07 // Hezkuntza, Jolasean // 2 iruzkin\nHezkuntza Sortzailean erabiltzen den mahai-paleta – A(r)tez Ate blogeko Amaia Alberdi Sarrionandiaren sarrera batetik hartutako irudia\nBetidanik pentsatu izan dut benetan ikasten dena bizitzen den hori dela. Zer ikasi eta nola kultura baten ezaugarri dira eta horiek kultura batean murgildurik dauden gizabanakoen ezaugarriak modelatzen dituzte. Kultura desberdinetan aldatzen ez den berezitasunetako bat haurrek jolasten ikasten dutela da; ibiltzen, hitz egiten… Jolasak pizten du haurra eta bere sorkuntza ahalmenaren adierazpenik gorenetakoa da.\nGure ikastola, eskola eta unibertsitateko klase gehienetan praktikan jartzen diren ikasketa prozesu arautuek ez diote jolasari, irudimenari edo pasioari tarte handirik uzten eta hori sorkuntzarako oztopo da. Guzti honekin apurtzen duen Hezkuntza Sortzaileari buruzko gako batzuk daude jarraian, zinez interesgarria den metodologia baten zertzeladak.\nHezkuntza Sortzailea bezala ezagutzen duguna Arno Stern ikertzaile frantziarrak sortutako lan egiteko edota ikasketa prozesua ulertzeko metodologia bezala ulertu dezakegu. Horra bere baitan biltzen diren 3 oinarrizko baldintzak.\n2013-12-23 // Erretratuak, Prismaren koloreak, Soinu Bandak, Zentzumenak // Iruzkinik ez\nAzalaren memorian zizelkaturik daude gure bizipenak, gure kolpeak, gure iraultzak, gure desirak…\nBarrukoa eta kanpokoaren arteko muga bezala ikusi dezakegu azala, baina muga hori desagertzen denean agertzen da norberaren esentzia.\nEmadazu eskua proiektua\n2013-12-20 // Gizartea, Komunikazioa, Proiektuak // Iruzkinik ez\nItxaso eta bere lagunak – Sue Ramá (2012) (c)\nMaier eta Itxaso ama-alabak dira. Itxasori bere amaren keinuek eta izebaren hitz goxoak pilo bat gustatzen zaizkio. Norberak komunikaziorako kode desberdinak erabiltzen ditu eta Itxasok komunikatzeko hitza erabili beharrean begirada, soinutxoak eta gorputzaren jarrera erabiltzen ditu. Itxasok lagun ugari dauzkan haurra da eta bere lagunak modu sakon batean maite dute.\nNi isilduko naiz eta Itxaso, bere ama, gertukoak eta lagunak osatzen duten familia handi bezain kementsuak sortutako aurkezpenarekin uzten zaituztet.\nOrainaren gorpuztea gure esku dago\n2013-11-21 // Gizartea, Prismaren koloreak // Iruzkinik ez\nOrainaren gorpuztea gure esku dago.\n(irudiaren egile ezezaguna)\nBizitzarekin zerikusia duten bestelako arloetan gertatzen den bezala, teknologiak ere ertz ugari ditu. Ertz guzti horiek elkarlotuz osatzen den irudia da teknologiaren gorputza. Gorputz hori entitate desberdinek profilatzen dute; erabilpenak diseinatzen dituztenek, teknologia garatzeko ahalmena dutenek, aplikazioen interfazea inplementatzen dituztenek, bukaerako emaitza zabaltzen duten kanalek, erabiltzaile aktiboek, pairatzaile pasiboek… Zerrendan agertzen eta agertzen ez diren entitateak ez leudeke isolaturik egon behar, guztiek besteren uretatik edan beharko lukete. Tamalez sarri ez da hori gertatzen.\nTeknologian (gizarteko beste atal batzuetan bezala) interes ugari daude: pertsonalak, ekonomikoak, gizartea kontutan hartzen dituztenak, zapaltzaileak, bestelako ingurua begirunez hartuz giza-talde baten arazoak konpontzen dituztenak, kontrolatzaileak, mugak ezabatzen dituztenak, pertsonak isolatzeko balio dutenak, etabar. Zerrenda luzea suertatu daiteke. Batzuetan interesak elkar elikatzen dira eta askotan ezaugarri batzuk besteren artean gailentzen dira (a ze nolako amorrua ematen duen gailentzen diren horiek ia gehienetan “betikoak” direla sentitzeak).\nLan egiten dudan ikerkuntza taldean teknologia, zientzia eta gizarte gaiak lantzen ditugu collage bitxi bat sortuz. Akaso arlo teknologikoa ezagutu eta oinarrian dauden lan egiteko metodologiak ezagutzen ditudanez gai horrekiko sentikorragoa naiz. Suhiltzailea den pertsona batek alabarekin zinean sartu orduko sute bat egotekotan nondik ihes egin lezakeen nahi gabe kalkulatzen duen bezala, niri teknologien sorrera eta erabilpenekin zerikusi dituzten oinarrizko filosofiek kezkatzen naute. Eta zergatik? Ba teknologiek (ere) gizartean eragin zuzena dutelako. Erabiltzen ditugun tresnen, sistema eragileen, aplikazioen… atzean dauden filosofiek izugarrizko boterea dute gizartea egituratzeko garaian. Ikusten ez den zerbait da. Printzipioz “polita” eta “baliagarria” den aplikazioa ikusten dugu, eta erosi edo erabiltzen dugu. Baina sakontasun gehiagorik ez duen erabilpen horrek konpetentzia basatiaren bultzatzaile izan daiteke, zeinean langileak esplotatzen diren eta guztiaren atzean gizarte uniformea sortu/kontrolatzeko helburu ezkutua dagoen. Enpresa edo entitate horren produktuak erabiltzen ditugunez berari laguntzen diogu, hartara teknologiaren gorputz horretan gure aukerek berebiziko garrantzia dute. Adibide honetan eta gehiagotan sakondu gabe, zera adierazi nahiko nuke: arreta gehiago jarri beharko geniokeela jaten dugun teknologiari, teknologia horrek irentsi ez gaitzan. (gehiago…)\n5 / 5«Aurrekoa12345


Eroskik eta Gutxitasuna duten Pertsonen Bizkaiko Koordinakundeak lankidetza hitzarmena sinatu dute | El Correo\nZurekinEroskik eta Gutxitasuna duten Pertsonen Bizkaiko Koordinakundeak lankidetza hitzarmena sinatu dute\nEroskik eta Gutxitasuna duten Pertsonen Bizkaiko Koordinakundeak lankidetza hitzarmena sinatu dute\nEroski Fundazioak 6.000 euroko ekarpena egin du, eta diru hori Gutxitasun Fisikoa edo Organikoa duten Bizkaiko pertsonen Nazioarteko Eguna prestatzeko lanetara bideratuko da\nELCORREO.COM Domingo, 19 noviembre 2017, 23:19\nAlejandro Martinez Eroski Fundazioko zuzendariak eta Rodrigo Gonzalez Gutxitasun Fisikoa edo Organikoa duten Pertsonen Bizkaiko Federazio Koordinatzaileko (FEKOOR) presidenteak bi erakundeen arteko lankidetza hitzarmena sinatu dute aste honetan, gutxitasun fisikoa duten Bizkaiko pertsonei laguntzeko jarduera sozialak antolatzeko.\nEroski Fundazioak 6.000 euroko ekarpena egin du, eta diru hori Gutxitasun Fisikoa edo Organikoa duten Bizkaiko pertsonen Nazioarteko Eguna prestatzeko lanetara bideratuko da. Egun hori abenduaren 3an ospatzen da.\n«Eroski Fundazioaren helburuetako bi elkartasuna eta laguntzaren sustapena dira. Horretarako, gure ekimenez jarduten dugu batzuetan, eta beste batzuetan, lankidetza hitzarmenak sinatzen ditugu, gaur bezala. Izan ere, urteak daramatzagu elkarte honekin kolaboratzen, eta oso lan garrantzitsua egiten du gizartean, gure inguruan behar handiena dutenei laguntzen baitie», esan du Eroski Fundazioko zuzendariak.\nBestalde, FEEKOR koordunakundeko presidentearen arabera, «gurea bezalako elkarte batentzat funtsezkoa da Eroski Fundazioak gaur emandako babesa. Hasieratik babestu gaituzte, eta haien laguntza izan ez bagenu, ezingo genuke lan egiten dugun pertsonak oroitzeko eguna ospatu eta etorkizunean nahi dugun gizartea lortu. Gizarte hori inklusiboa izango da, eta hartan, pertsona guztiak, nork bere askotariko ezaugarriekin, libre hautatzeko, berdintasuna bermatzeko, parte hartzeko eta herritar oso-osoak izateko moduan biziko gara».\nEroskik, kontsumorako kooperatiba den aldetik, egungoa baino gizarte bidezkoagoa eta kohesionatua lortzen laguntzea du xede. FEKOOR eta Eroski elkarrekin ari dira lanean, gizartean irisgarritasun unibertsaleko baldintzak betetzeko, diseinua pertsona guztientzat izateko eta aukera berdintasuna sustatzeko.\nFEKOOR irabazi asmorik gabeko erakunde bat da. Eusko Jaurlaritzak onura publikokotzat jo zuen eta gutxitasun fisikoa edo organikoa duten Bizkaiko pertsonen 20 elkarte nagusiek osatzen dute. Hartara, 8.000 bazkidetik gora ditu lurralde historikoan. 1979an sortu zen, gutxitasun fisikoa edo organikoa duten pertsonak gizartearen eremu guztietan egoteko lanean ari ziren elkarteak koordinatzeko. Elkarteak hiru ikuspegi hartzen ditu kontuan etorkizunari begira: gutxitasun fisikoa edo organikoa duten pertsonak, haien babes sareak, inguruak eta gizartea; zerbitzuak, programak, jarduerak, babesak eta aukerak; erakundea bera.\nSerantes mendiak bere dorrea berreskuratu du Euskararen Astean zazpi jarduera antolatuko dira Gasteizko Udalaren eskutik


Euskal Herriko historia irudietan - hiru Presentacion - Urrutiko Lanbide Heziketako Institutua\nEuskal Herriko historia irudietan/\nEzkioko agerpenak Mon, 1 Feb 2010\nUstez, 1931. urtean Ama Birjina agertu zen Ezkion. Milaka lagun bertaratu ziren Gipuzkoako herri horretako bi neska-mutilek ikusitakoa zuzen-zuzenean ikusi nahian.\nKolera morboa Bilbon Mon, 1 Feb 2010\nXIX. mendearen erdialdean, Bilbok beste kolera izurrite bati aurre egin behar izan zion. Horren eraginez, biztanle asko hil ziren.\nKatalina Erausokoa, alferez moja Mon, 1 Feb 2010\nKatalina Erausokoak, emakumea izan arren, nahiago izan zuen gizon bezala bizi. Moja izatera behartu zuten, baina komentutik ihes egin eta Ameriketara joan zen; han, alferez egin eta gizon moduan bizitzeko ametsa bete zuen.\nAsuero sendagilearen mirariak Mon, 1 Feb 2010\nXX. mendean, Fernando Asuero Donostiako medikua mundu osoan famatua egin zen paralitikoak sendatzen zituelako. Metodo harrigarri baten laguntzaz egiten zuen.\nBidelapurrak Araban Mon, 1 Feb 2010\nAraba, Gipuzkoa eta Nafarroaren arteko mugako lurrak bidelapurrez lepo beteta zeuden XIV. mendean. Horiek akabatzeko, ermandadeak sortu ziren.\nBilintx Mon, 1 Feb 2010\nIndalezio Bizkarrondo Bilintx olerkariak haurtzaro gogorra izan zuen benetan; txikitan, balkoitik behera erori eta aurpegian hainbat orbain gelditu zitzaizkion betiko.\nHilobi anonimoak Mon, 1 Feb 2010\nJose Ariztimuño euskalduna zen, apaiza, gudaroste frankistek preso hartu zuten beste hainbat bezala. Atxilotu eta gutxira, fusilatu egin zuten hilerri bateko hormaren kontra.\nCyrano Arnagan Mon, 1 Feb 2010\nCyrano de Bergerac, Edmond Rostand idazle bikainak sortutako soldadu-poeta, oso itsusia zen, eta itsustasun horrek berebiziko eragina izan zuen bere bizitzan.\nLancre inkisidorea Mon, 1 Feb 2010\nErregeak uste osoa zuen Lapurdi sorginek inbaditu zutela, eta Lancre inkisidorea bidali zuen bertara, sorgin haiei azkena emateko asmoz.\nGamazada Mon, 1 Feb 2010\nJose Lopez Zabalegi Obanosko (Nafarroa) armadako sarjentu apal bat besterik ez zen, baina gerra piztu zuen ia, XIX. mende amaieran.\nZamakolada Mon, 1 Feb 2010\nSimon Bernardo Zamakolak, XIX. mende hasierako Bizkaiko diputatu nagusiak, borroka politiko zorrotza sustatu zuen, jaurerriaren kapitalak Bilbon eskuratutako boterea murrizteko helburuarekin.\nGatzaren matxinada Mon, 1 Feb 2010\n1631n, gatzaren monopolioa sortu zen. Haragia eta arraina kontserbatzeko funtsezko osagaia zenez, Felipe IV.a erregearen garaian, bizkaitarrak errege agintaritzaren aurka matxinatu ziren.\nOlagizonak borrokarako prest Mon, 1 Feb 2010\nOlagizonak, matxino izenez ere ezagunak, gatazka odoltsu baten protagonistak izan ziren: matxinadak. Bilbo hiriaren historiako egun dramatikoenetakoak izan ziren.\nMirandaolako miraria Mon, 1 Feb 2010\nXVI. mendearen amaieran, Mirandaolako olagizonek bekatu larria egin zuten: igandean egin zuten lan, Jaungoikoak atsedenerako aukeratu zuen egunean, hain zuzen.\nDiktadoreak Hendaian Mon, 1 Feb 2010\n1940ko urriaren 23an Francisco Franco eta Adolf Hitler hitzarmen bat sinatzeko elkartu ziren Hendaiako geltokian.\nGernikako sua Mon, 1 Feb 2010\nJoseba Elosegi gudarien kapitaina zen Gernikako bonbardaketa gertatu zenean, 1937ko apirilean. Franco diktadoreari su hori itzuliko ziola hitzeman zuen eta 33 urte geroago lortu zuen bere agintza betetzea. Donostian, Anoeta pilotalekuan, soinean zeraman arropari su eman zion.\nArriluce ontziaren urperatzea Mon, 1 Feb 2010\n1936ko udan, Arriluce euskal itsasontzia Ferrolgo uretan geldiarazi eta portura eraman zuten. Matxino frankistek Cosme Barañano, ontziaren kapitaina, atxilo hartu eta fusilatu egin zuten, iruzurrez betetako epaiketa baten ondoren.\nPasionaria Mon, 1 Feb 2010\nDolores Ibarruri Pasionaria izaera gogorreko emakumea izan zen gazte-gaztetatik. Bizkaiko meatzarien baldintza kaskarrak salatzeko matxinatu eta mito bilakatu zen.\nCanovasen Hilketa Mon, 1 Feb 2010\nAntonio Canovas del Castillo Espainiako Gobernuko lehendakaria izan zen Maria Cristina de Habsburgo-Lorenaren erregeordetzan eta italiar anarkista batek hil zuen Arrasaten, Santa Agedako bainuetxean.\nSanta Kruz apaiza Mon, 1 Feb 2010\nManuel Ignacio Santa Kruz Loidi Kolonbiako misiolari santua izan zen batzuentzat; beste batzuentzat, berriz, gerrillari beldurgarria.\nTomas Zumalakarregi Mon, 1 Feb 2010\nTomas Zumalakarregi gudaroste karlistaren buruzagi nagusia zen. Bilboko borrokan zauritu zuten eta zauri haien ondorioz hil zen.\nArtzain mariskala Mon, 1 Feb 2010\nNapoleon Bonaparteren tropek bere herria hartu zutenean, Gaspar Jauregi artzainak mendirako bidea hartu zuen. Han, gerrillarien bizitzari ekin zion.\nEgia kapitaina Mon, 1 Feb 2010\n1638. urtean, Frantziako tropek Hondarribia setiatu zuten, Richelieu kardinala buru. Herritarrak Egia kapitainaren aginduetara jarri ziren, herria erasotzaileengandik defendatzeko.\nAzken judua Mon, 1 Feb 2010\n1492an, Errege-erregina Katolikoek juduak kanporatzea erabaki zuten. Antonio Tornay judua zen, baina Gasteizen zegoen medikurik onena ere bazen.\nErrolan Mon, 1 Feb 2010\nErrolan Karlomagno enperadorearen oinordekoa zen. Orreagan, baskoiek eraso eta hil egin zuten, gudaroste osoarekin batera zegoela.


Gipuzkoak klima aldaketaren aurka borrokatzeko fundazioa eratu du - Aktualitatea - gipuzkoaingurumena\nEntitate berriaren eginkizuna izango da Klima Aldaketaren Fundazioa abiaraztea, eta Ingurumeneko diputatu José Ignacio Asensio izango du lehendakari.\nGaur goizean eratu da Klima Aldaketaren Gipuzkoako Fundazioaren Patronatua, lehendakari izango duena Ingurumeneko diputatu José Ignacio Asensio. Lehen diputatu nagusiorde Denis Itxaso izango du lehendakariorde, eta, idazkari, berriz, Félix Asensio, Gipuzkoako Foru Aldundiko Obra Hidraulikoetako zuzendaria.\nPatronatu sortu berriaren xedea da Klima Aldaketaren Fundazioa abian jartzea. Aurki egingo ditu bere lehen urratsak, Fundazioa giza baliabidez eta baliabide materialez hornituz, bere jarduera garatzen has dadin. Klima Aldaketaren Fundazioak behin-behineko kokaleku bat izango du, harik eta behin betiko azpiegitura eraikitzen den arte, Eskuzaitzetan.\nEntitate horrek hiru jarduketa-ardatz hauetara bideratuko du bere jarduera: behatoki bat sortzea, berotze globalak Lurraldeari zenbateraino erasaten dion neurtzeko eta aztertzeko; ekonomia zirkularra bultzatzea, birziklatzearen industria eta ekonomia berdea sustatuz; eta trantsizio energetikoa, energia berriztagarriak sustatuz.\nJosé Ignacio Asensiok gogorarazi duenez, Europako Batzordeak 2015eko abenduan onartutako ekonomia zirkularreko paketeak 6.000 milioi euro inguruko zuzkidura bat dauka, laguntzetan eta finantzaketan, eta Klima Aldaketaren Zentroak izango duen helburu nagusietako bat da Gipuzkoak aukera berri horietan parte hartzea.


Ikusmen urritasuna dutenentzat lurreko seinaleztapena ipini da Elkargunean - Azkoitiko Udala\nIkusmen urritasuna dutenentzat lurreko seinaleztapena ipini da Elkargunean\nLurreko seinaleztapena edo seinaleztapen “podotaktila” deiturikoa ipini da Elkargunean. Lurzoruan, modu erregularrean kokatuta, kupula edo barra formako elementuak ipini dira ikusmen murritza edo itsutasuna duten pertsonak gidatzeko eta ohartarazteko. Modu horretan, lurreko erliebeak lagundu egiten die ikusmen murriztasuna duten pertsonei euren mugimendu edo joan-etorrietan, eta irisgarritasuna eta segurtasuna bermatzen die.\nIkusmen arazoaz dituztenentzat bakarrik ez, beste zenbait kolektiborentzat ere lagungarria da, hala nola, pertsona nagusientzat edo bestelako aniztasun funtzionala dutenentzat. Estrainekoz jarri da horrelako seinaleztapena herriko eraikin publiko batean.\nSeinaleztapen “podotaktila”-rekin Udalak Gipuzkoako Kirol Egokituen Federazioak, Marea Urdinak eta IDOk Elkargunearen irisgarritasunaren inguruan egindako txostenean jasotzen diren ekarpenetako bati erantzun nahi izan dio.\nHelburua da irisgarritasun unibertsala lortze bidean aurrerapausoak ematen joatea, sistema inklusiboak ezarriz espazio publikoetan, arkitekturan eta hirigintzan, oro har.\nSeinaleztapenaren kostua 17.971,53 eurokoa da (BEZ barne).


Jainkoaren maitasunean bizitzea - Suitzako mundu osoko Jainkoaren eliza\nmedia > Aldizkariaren ondorengoa > Aldizkariaren ondorengoa 2019-01 > Jainkoaren maitasunean bizi\nErromatarren gutunean, Paulok galdera erretorikoa egiten du: «Nork bereiziko gaitu Kristoren maitasunetik? Tribulazioa edo beldurra edo jazarpena edo gosea edo biluztasuna edo arriskua edo ezpata?». (Erromatarrak 8,35).\nBenetan ezerk ezin gaitu bereizten Kristoren maitasunetik, hemen argi eta garbi erakusten zaiguna, ondoko bertsoetan irakur dezakegun bezala: «Ziur nago ezen ez heriotza, ez bizitza, ez aingeru, ez botere, ez agintari, ez oraina ez etorkizuna "Ez goiak ez beheak, ez beste edozein izakiak bereiz gaitzake Jainkoaren maitasunetik Kristo Jesukristo gure Jaunagan dagoena" (Erromatarrek 8,38-39.).\nEzin gara Jainkoaren maitasunetik bereizi, beti maite gaituelako. Maite gaitu onak ala txarrak, irabazten ala galtzen, edo garaiak onak ala txarrak diren. Sinetsi ala ez, maite gaitu! Bere Semea, Jesukristo, guregatik hiltzera bidali zuen. Jesukristo guregatik hil zen oraindik bekatari ginela (Erromatarrek 5,8). Ez dago norbaitengatik hiltzea baino maitasun handiagorik5,13). Beraz, Jainkoak maite gaitu. Hori seguru. Dena den, Jainkoak maite gaitu.\nGuretzat kristauak, galdera garrantzitsuena da Jainkoa maitatuko dugun ala ez, gogorra denean? Ez dezagun engaina egin kristauak entseguak eta sufrimenduak ez direla sinesten. Bizitzan gauza txarrak daude, santuak edo bekatariak bezala jokatzen dugun. Jainkoak ez digu sekula agindu kristau bizitzan zailtasunik egongo ez zela. Jainkoa maite dugu garai onetan eta txarretan?\nGure bibliako arbasoek jada pentsatzen zuten. Ikus dezagun zer ondorio atera dituzten:\nHabakuk: «Pikua ez da han haziko, eta ez da landarerik izango mahastietan. Olibondoak ez du ezer ekoizten, eta soroek ez dute jatekorik ematen; Ardiak kortatik aterako dira eta ukuiluetan ez da abererik izango. Baina poztu nahi dut Jaunagan eta zoriontsu izan Jainkoaren salbamenean» (Habakuk 3,17-18.).\nMicha: «Ez izan pozik nigatik, ene etsaia! Ni ere etzanda, berriro jaikiko naiz; eta iluntasunean eseri banaiz ere, Jauna da nire argia» (Ni 7,8).\nJob: «Eta bere emazteak esan zion: Oraindik eutsi al diozu zure pietateari? Esan ezetz Jainkoari eta hil! Baina harc erran cieçón, Emazte erhoac mintzo den beçala mintzo zara. Jainkoarengandik ongi jaso al dugu eta gaizkia ere ez dugu onartu behar? Honetan guztian Jobek ez zuen bere ezpainekin bekaturik egin» (Job 2,9-10.).\nSchadrach, Meschach eta Abed-Negoren adibidea gustatzen zait gehien. Bizirik erretzeko mehatxua jaso zutenean, Jainkoak salba zezakeela esan zuten. Hala ere, ez egitea erabaki badu, ondo dago (Daniel 3,16-18). Jainkoa maitatu eta goraipatuko zuten, hark erabakitzen zuen edozein dela ere.\nJainkoa maitatzea eta goraipatzea ez da hainbeste une onak edo une txarrak, edo irabazi edo galtzen dugun. Bera maitatzea eta gertatzen den edozer berarekin konfiantza izatea da. Azken finean, hau da ematen digun maitasun mota! Egon sendo Jainkoarenganako maitasunean.


Auzia Euskaraz (epaiBi): Justiziako euskarazko esperientziak\nJustiziako euskarazko esperientziak\n2016-11-04 Auzia Euskaraz!\nAuzia Euskaraz proiektua fruituak ematen hasi da. Pixkanaka-pixkanaka euskara Justiziaren eremu eta jardun desberdinetara zabaltzen ari da. Horren lekuko, ondoren hurbiltzen dizkizuegun hainbat esperientzia:\n• Gero eta euskarazko demanda gehiago: 2015ean 29 demanda sartu ziren euskaraz, 2011 baino 25 gehiago. Epaitegietako itzulpen eta kontsulta terminologikoen kopuruek ere goranzko joera dute.\n• Epaiak euskaraz: Auzia Euskaraz proiektua martxan jarri zenetik, eman dira, bai, euskara hutsean epaiak: bat Bizkaiko Probintzia Auzitegian (2014an) eta bi Tolosako epaitegian, bata 2015ean eta bestea 2016ko urrian. Hori dela eta, Tolosan izan gara euskara hutsez emandako bi epaien berri bertatik bertara izateko. Hemen Diego Dorronsoro epaileari egindako elkarrizketa.\n• Epaiak elebietan: Donostiako Lan-arloko 4 zenbakiko epaitegiko epaileak urteak daramatza epaiak elebietan ematen. 2015ean, esaterako, 70 epai eman zituen elebietan.\n• Euskara Emaileekin saioak Bergaran, Gernikan eta Tolosan: Epaitegietako euskararen normalizazioan aurrera egiteko, bertako eragile juridiko euskaldunekin elkarlanean Euskara Emaileen Komunitatea sortzeari ekin genion iaz. Zehazki, arlo prozesalean euskararen erabilera areagotzeko neurri egingarri batzuk adostu genituen hiru barruti judizial horietako funtzionario, justizia administrazioaren letradu, epaile, prokuradore eta abokatuekin. Bi testigantza azpian, Eneritz Unibaso eta Inma Ansotegirena:\n• Epaiketetan euskaraz: Hainbat abokaturen testigantzak jaso ditugu epaiketetan euskaraz aritzeari buruz. Horren adibide, bi abokaturi egindako elkarrizketa:\nGaia: Abokatuak, Auzia Euskaraz, Epaileak, Epaitegietako langileak, Euskara Emaileen Komunitatea, Hizkuntza Normalizazioa


Zakurraren ipurdira joateko gogoa — Eibar.ORG | Eibarko peoria\nHemen zaude: Hasiera / Blogak / Harrikadak / Zakurraren ipurdira joateko gogoa\nZakurraren ipurdira joateko gogoa\nMikel Iturria 2007/10/05 20:00\nAtzoko apuntean idatzi nuen Free Burma eta gaur, berriz, freebatasuna da ezker abertzalearen ingurutik blogosferan abiatu den kanpaina. Technoratin badaramatza ordu batzuk hitz bilatuenen arteko lehen postuan.\nHannotek dio Públicon iragarri zuela Fernando Gareak horrelako operazio bat. Informazio horren azpiko komentario kritikoak (eta ez daude idatziak gaurko berotasunean) harritu egin naute. Adibide gisa bat kopiatuko dut hemen:\nArratsaldera arte ez naiz egon interneten arakatzen, baina goizean mundu errealean ibili naiz eta albisteak, Batasunako ustezko mahaikideen atxiloketak, nire inguruan ez du apenas oihartzunik izan. Nekatuta gaudela, alegia. Sarean begiratuta, kontrakoa dirudi. Bi errealitate daude? Edo lau katu gabiltza sarean?\nAnderrek egin duena egiteko gogoa ematen du. Vespa hartu eta zakurraren ipurdira aldegitea.\nBide batez, gauza bera egitea eskatuko nioke the organizationi eta bake santuan bizitzen utzi nahi ez gaituen orori.\nEskubide osoa duzu, Iturri, neu ere ez naiz erakusketa handiak eginzale. Baina, ez dizut, aurrekoarenik egingo, zer dela-eta inguru-inguruko bidegabekeriei itzuri egin?\nAlde biekin nazka-nazka eginda nago. Galdu egin dugu, Jonas. Irabazi egin gaituzte.\nHori bai, bere burua demokratikotzat duen gobernuak, estatuak, ezin du egin egiten ari dena bere kondizio demokratiko hori galdu gabe.\nGogoan dut non hasi nintzen irakurtzen El Mundo. Eibarko Herriko Tabernan... Orri haietan esperantza omen zegoen. "Pero que público más tonto tengo", kantatzen zuen KK de Luxek.


Barber kantzontzilotan II - 27zapata | 27zapata\nHasiera » Info7 » Barber kantzontzilotan II\n(Info7rako eginiko kontakizunaren bigarren atala.)\nBizi osoa eman diot musikari bai. Azken detaileraino zaindu izan ditut nota guztiak, instrumentu denak. Eta zer nahi duzue esatea ba! Samuel Barberren adagioa jotzen ari ginela, biolinaren arkua edo makila erori izana, ba mundua hanketako behatz puntetara erortzea bezala izan zen. Gainera erori zitzaizkidan bai mundua eta bi bizitza, bai eta auditorio osoa eta Barber bera ere bai, duintasun eta bizitzako karrera musikal osoarekin batera.\n[soundcloud url=”http://api.soundcloud.com/tracks/42112014″ iframe=”true” /]\nIzan ere 60 lagun inguru ari ginen Barberren opus 11. jotzen. Entzuten egongo ziren 1000 lagun inguru, bakoitza bere 45 euroak ederki ordainduta eta hara ni, hainbeste entseatutako musika pieza jotzen ari nintzela, zer eta biolinaren arkua edo makila erori zitzaidan. Batzuetan segundo laurden bateko despistea nahikoa da egindako lan denak pikutara bidaltzeko.\nNire arku eta biolinak desafinatuta egon zitezkeenez ezin izan nuen kantua jotzen jarraitu. Opusa istant batean izorratzeaz gainera, kantua gehiago hautsi nezakeen. Nire aulkian eserita iraun nuen geldirik pieza bukatu artean eta ondoren, duintasun etsigarriz aulkitik zutitu eta oholtzatik kamerinoetara jo nuen. Eta ez nekien zer egin eta, horregatik eskatu nuen aurrekoan publikoaren laguntza, ba zer egin jakiteko. Ez nekien kontzertua amaitzean zuzendariari barkamena eskatuko nion, edo oholtzara atera eta publikoari erregutuko nion, mesedez, ahazteko egin nuen hutsa edo etxera ospa egitea erabakiko nuen eguna lehenbailehen hiltzera.\nEta hara, ba ez dut batere aholkurik jaso. Errukirik gabeko entzuleak ditugu antza, beharrean dagoen musikari gaixoari laguntzeko prest ez daudenak. Eta nik, madarikatu nituen musikak, instrumentuak, txikitan piano aurrean pasatako ordu guztiak eta bizitzak egoera miserable hartara eraman izana. Eta mekaguendios, aldageletako ispiluari ostia pare bat eman nizkion eskumuturrak itxita, eta gero inguruan topatu nituen traste guztiak lurrera bota nituen, eta belaunikatuta negarrez hasi nintzen odoletan nuen eskuineko eskua ezkerrarekin laztantzen nuen bitartean. Han zegoen, odoletan, milimetro bakoitza eta mugimendu bakoitza azken detaileraino zaintzen ikasi zuen eskua, behatzak dardarka, begiratua gorantz eta oihu mutua eginez, amorrazioaren malkoek bustita. Eta ez nuen notaz nota segunduz segundo hain ondo ikasitako Barberren pieza madarikatu hura baino gogoan. Bere melodia zetorkidan gogora, eta nire arkuak lurrera erortzean atera zuen soinu hura, gogoa sorgortzen zidan soinu hura. Kaka, la ostia, kaka!\nBiolina hartu eta kalera atera nintzen. Kale huts eta hotzera. Eta oihuka hasi nintzen ero baten gisara, batzuetan belauniko bestetan zutituta edo burua paretaren kontra kolpatuz, biolina hartu eta estu estutzen nuela, biolina ito nahiko banu bezala… Audiotorimueko bazter batean jarri eta negarretan esku odolduekin Barberren 11. opusa jotzen hasi nintzen orduan. Horixe zen barruak eskatzen zidana, horixe zen entzuten nuen melodia bakarra, horixe minak apaldu eta horixe behar nuena. Eta jo nuen behin, eta bukatutakoan berriz jo nuen, eta hirugarrenez eta auskalo zenbatgarrenera, Audiotoriumetik hasi zen jendea ateratzen kontzertua amaitu zelako eta euren harridurarako ikusi zuten ileak nahasian, eskuak eta arropa odoletan zuen bat, lurrean, belauniko eta negarrez, buru makur amorrazio guztia nota bakoitzean islatzen. Hizketan eta barrezka ateratzen ari zen jendea bat-batera isiltzen zen ni han horrela ikustean eta batzuk, asko espektakulu hark txundituta entzutera hurbildu ziren. Pena latza ematen nuen bai, baina sortzen ari nintzen musika zerutiarra zela esango nuke, edo infernuetakoa. Beste mundu batekoa alegia. Ukitu eta ikusi daitekeen musika zen, 45 euro ordaindu behar izan gabe.\nPieza amaitzean oihuka eta txaloka hartu ninduten denek. Baina nik ez nituen txalo haiek entzun. Nik ez nituen haiek denak ikusi. Nik begiratu bai baina ez nituen ikusten, mareo goxo bat baino.\nEta hasi nintzen berriz pieza jotzen eta segitu nuen jotzen Barberren 11. opusa, musika biluztu arte, Barber kantzontzilotan utzi arte. Eta jotzen nuen pieza bakoitzak apaldu beharrean, baretu beharrean amorratu egiten ninduen eta orduan eta plazer handiagoa hasi nintzen sentitzen. Hasieran trumilka inguratu zitzaidan jendea baina, espektakulu negargarri hartatik joaten hasi ziren pixkanaka. Gaua hotza zen eta ni ez nintzen musikak erotu zuen inuxente bat besterik. Nire musika lagunak ere gerturatu ziren eta bakarren batek heldu ninduen besotik handik eramateko. Alferrik ari ziren ordea. Segi nuen pieza jotzen, eta jotzen, eta jotzen… oso oso jende gutxi geratu zen arte nire inguruan, bakarrik geratu nintzen arte eta sirena hotsek nire estasitik esnatu ninduten arte. Polizia kotxe bat eta anbulantzia bat ikusi nituen urrunean. Eta niregana zetozen.


Petri I.a Sanoitz - Wikipedia, entziklopedia askea.\nPetri I.a Sanoitz\n(«Petri I.a Nafarroakoa» orritik birbideratua)\n1094ko ekainaren 4a – 1104\n1104ko irailaren 28a\nPetri I.a Sanoitz —latinez: Petrus Sangiz; gaztelaniaz: Pedro I de Aragón— (?, 1068 - Arango harana, 1104ko irailaren 28an), Nafarroa eta Aragoiko erregea izan zen.\nNafarroako Antso V.a Ramirez erregearen eta Elisabet Urgellgoaren semea zen.\n1094ko ekainaren 4an Aragoi eta Iruñeko errege bihurtu zen, 1085 urtetik Sobrarbe eta Ribagortzakoa zenean. Petrik bere lurraldeak handitu zituen Aragoiko erdialde eta ekialdean Alcubierreko mendiak eta Monegroetaraino.\n1095ean Huesca konkistatu zuen Alcorazko guduan Zaragozako Al-Musta'in II.a irabazi eta gero. 1097an El Cidekin batera Bairengo guduan parte hartu zuen. 1101ean Barbastro eta Sariñena konkistatu zituen eta Zaragoza saiatu. 1104an Tamarite de Litera setiatu zuen, kristauen gailentasuna tinkatuz. 1104ko irailaren 28an Arango haranan hil zen.\n1086an lehendabizikoz Ines Akitaniakoa ezkondu zuen Jakan. Bi seme-alabak izan zituzten, biak aita baino lehenago hilak:\nPetri Aragoikoa, 1098an El Ciden alaba zen Maria Rodriguez ezkondu zuena, 1104an hila.\nInes Aragoikoa, 1103an hila.\nBigarrenez, 1097ko abuztuaren 16an Huescan Berta ezkondu zuen, Petri Italiakoa markesaren eta Ines Potioukoaren alaba. Honek Alto Gallego eskualdea zuen ezkonsaria, senarra hil ondoren gobernatzen jarraituko zuena.\nBigarren ezkontzan seme-alabak ez zituenez, bere oinordekoa Alfontso I.a anaia zen.\n↑ Koldo Mitxelenak hainbat aldiz adierazi zuen Erdi Aroko Antsoren patronimikoa Sanoitz zela.\n↑ Laliena Corbera, Carlos (1996) La formación del estado feudal: Aragón y Navarra en la época de Pedro I Huesca: Instituto de Estudios Altoaragoneses.\nWikimedia Commonsen badira fitxategi gehiago, gai hau dutenak: Petri I.a Sanoitz\nAntso V.a Nafarroakoa Nafarroako erregea\n1094 - 1104 Ondorengoa\nAntso V.a Nafarroakoa Aragoiko kondea\nOrriaren azken aldaketa: 17 uztaila 2019, 00:41.


JAMAICAN GROOVE: This is Ska... benetakoa!\nThis is Ska... benetakoa!\nPare bat bideo azkar 1964ko dokumental batetik ateratakoak.\nAurreneko hau dokumentalaren hasiera da. Skalariaken "Naturarekin Bat" entzun duzuenontzako ezaguna egingo zaizue noski...zergatik?\nGalduta zabiltzatenontzako, entzun mp3 playerrean Naturarekin Bat eta ulertuko duzue.\nBigarrena berriz, Jimmy Cliff nazioarteko reggae izarraren aurreneko aktuazioetako bat, Specials & Desmond Dekkerek bere garaian bertsionatu zuten abesti batekin. Azken hauen bertsioa ere mp3 playerrean dezue.\nDokumental osoa Kingstoneko Sombrero Clubean dago grabatua, gau bakar batean, 1964an. Skaren lehen garaietako dokumentu audiobisual nagusia da, ordubete 40 minutu luzetan zehar, eta beti ere Byron Lee & The Dragonaires backing band bezala direla, garaiko abeslari nagusienetakoak (batzuk faltan botatzen badira ere) beren musika eskaintzen dutelako.\nTagak: jamaica, music, musika, ska, video\ngood job oier!! bloga oso user-friendly iruditzen zait. SNAP asunto hori oso oso interesgarria, badakizu pijada horiek zenbat gustatzen zaizkidan. readerrean sartuko zait, martin varsavsky, enrique dans ta iñaki iturriotz bezelako izenen arten (eduardo madina da nere azken aurkikuntza, jakin nahi duenarentzat...). ez dakizu zenbat kostatu zaidan euskeraz idaztea, bitxikeri moduan, hiztegia 3000 googleeko emaitzetatik desagertu da...\nTrojan Warrior said...\nMila esker iruzkinagatik!!!\nBlogaren diseinua (batik bat) zein edukiak txukun jartzeko denbora luzea hartu eta gero, eskertzen da feedback positiboa jasotzea. benetan estetikoki lan txukuna atera zaidala konturatzen ari naiz, iada jende dexentek aipatu didalako.\n3000 hiztegiari buruz diozunaren harira, beronek bere horretan jarraitzen du, eta link hau lekuko da.\nOroimena lantzeko... nostalgia pixka bat\nBELTZA RECORDSen WEB BERRIA MARTXAN DA!!!\nBlogaren estreinurako... Jackie Edwards\nMusikaz bustiko zaituztet!!!


Nola adoptatu etxean katua duen txakur bat? | Consumer\nNola adoptatu etxean katua duen txakur bat?\nTxakurrak eta felidoak lagun izan daitezke eta etxe berean bizi daitezke, baina haien aurkezpena pixkanakakoa izan behar da, eta katuari leku lasai bat eman behar zaio, handik irteteko\nFelidoen eta harburuen ustezko usteak errealitatetik baino mito gehiago du. Txakurrak eta katuak lagun izan daitezke eta elkarrekin bizi. Gehienek beren konpainia eta laguntasuna dute, aurkezpenak egokiak izan badira. Baina, nola hartu txalupa bat etxean felido bat bizi denean? Artikulu honetan, zortzi pausotan egokitzapena azaltzen da: txakurraren zaunkak grabatu, etxean aldaketak egin, katuaren babesleku bat sortu, helbidea mugatu, aurkeztu, sariak erabili, sariak erabili, eta ulertu, lagunak izan arren, oso desberdinak izango direla beti.\nIrudia: Dominique Garcin-Geoffroy\n1. urratsa. Txakurrak eta katuak aurkeztu: zaunkak lehenago grabatu\nTxakurrak eta katuak lagun izan daitezke eta etxe berean bizi, baina aurkezpena pixkanaka egin behar da\nEtxera etxera eraman aurretik, zaunkak grabatzea komeni da (telefono mugikorra edo eskuko grabagailu xume bat). Kantxa ezagutu aurretik zaunken soinuak entzun eta katuari lagun berrira ohitzen lagunduko dio.\nGrabazioa hainbat aldiz erreproduzitu behar da felinoaren aurrean, egun batzuetan, eta bolumena pixkanaka handitu behar da, gero azal handiak aurreztu daitezen.\n2. urratsa. Etxean aldaketak egin aurretik\nIrudia: Lurzoruen sortzapenak\nKatu bat bizi den etxe batera txakur bat iritsi denean, aldaketa txikiak izan daitezke etxebizitzan, familiako kide berriari egokitzeko. Hala, baliteke felinoaren janariaren ontzia igo behar izatea, txakurrak berea ez den elikagaira sartu ahal izateko.\nAurreikus daitezkeen aldaketa horiek guztiak txakurra iritsi baino egun batzuk lehenago egon behar dute prest. Hala, egokitzapena ez da hain gogorra izango katuarentzat, eta, beraz, lagun berria onartzeko eragozpen gutxiago izango ditu.\n3. urratsa. Katua du katuak?\nEtxea iritsi aurretik, ziurtatu behar da felidoak aterpetxe seguru eta intimoa izango duela babesteko. “Txakur bat adoptatzen denean, aterpea babesteko gune bat eskaini behar da etxean, hau da, felidoak behar guztiak dituen etxeko gainerako biztanleetatik urrun: Ohioko Unibertsitateak (EEBB) egindako katuen eta txakurren adopzioari buruzko azterlan bat. ).\nGela bereizi batek babesleku bihurtzeko balio dezake. Eremu horri esker, felidoak erretiroa hartuko du bakarrik eta lasai egon behar duenean. Gainera, garrantzitsua da segurtatzea askatasun osoz sartu eta irten daitekeela hara.\n4. urratsa. Txakur eta katuentzako erreserbatutako espazioak\nKatua bizi den etxe batera iristen denean, garrantzitsua da eremu jakin batzuetarako sarbidea mugatzea (felinoaren babesleku gisa hautatu dute). “Txakurra, hasieran, gela batean edo bitan jar dezakegu, segurtasun-hesiez bereizita, haurtxoentzako, eta horri esker, ikertu eta iritsi berrira hurbildu ahal izango da, bere erritmoan”, gehitzen dute aditu horiek.\nTxakurrak, bestalde, itxita egon behar du felidoak eroso sentitu arte, eta jakin-minez jokatzera gonbidatzen zaitu, kanelarentzat mugatutako eremura.\n5. urratsa. Aurkezpenak, pixkanaka\nTxakurraren eta katuaren arteko lehen kontaktuak uhalarekin egin behar dira, eta txakurrak ez diola kalterik egiten zaindu behar da\nAurreko urratsa gainditu ondoren, txakurraren eta katuaren arteko kontrolpeko topaketak prestatu behar dira.\nHorretarako, lotu uhalarekin eta eraman felidoak atseden hartzen duen gelara. Garrantzitsua da uhala ez egotea, horrek antsietatea transmitituko bailuke.\nGainera, ziurtatu behar da txakurra katuari gerturatzea egokia dela: ez segika segitzea, marmarra egitea eta bere gainean aberastea. “Canalek kalte handia egin diezaioke felino bati, heriotza ere eragin dezake”, ohartarazi du Paws elkarteak, animaliak defendatzeko.\nHorregatik, hurbilketak pixkanakakoa izan behar du eta, beti, jabeak gainbegiratua. Txakurrak katuaren atzetik jarraitzen badu, irmo jarri behar da, eta “ez” esan, eta lasai eseri. Eta ez da onartu behar oinez bakarrik ibiltzea, etxean gainbegiratu gabe, ziur ez dagoela biak eroso daudela.\n6. urratsa. Bientzako sariak\nFelidoak felinora hurbiltzeko duen jarrera lasaia eta positiboa oso garrantzitsua da: etxeko galleta batzuk eta laztanezko dosi on bat direla eta, katua berea dela ulertzen lagunduko diote.\nEra berean, felinoa gailetak eta hitz atseginak erabiliz saritu behar da. Sari hauek lagunduko diote txakurra bere laguna dela ikusten, bien artean konfiantza- eta lasaitasun-giroa sortzen den bitartean.\n7. urratsa. Katuaren kurriloak normalak dira\nKatuek ez diote beti onartuko kandelaren hurbilketak, nahiz eta maitagarriak eta jostalariak izan. “Felidoak, aurkezpenetan, txakurrei buffa egiten diete; defentsa-jokaera normala da, eta pixkanaka-pixkanaka utziko du”, azaldu dute adituek.\nHorregatik, garrantzitsua da ez zigortzea eta ez gaitzestea, ez baitakigu txakurra zigorrarekin lotuko.\nAholkurik onena pazientea izatea da, eta etxea eta espazioa kantxarekin partekatzea, poliki-poliki.\n8. urratsa. Txakur eta katu lagunak, eta hain desberdinak!\nTxakur eta katu gehienak elkarrekin bizi daitezke modu baketsuan, eta baliteke haien arteko adiskidetasun handia sortzea. Hala ere, gogoratu behar da txakurrak eta felidoak desberdinak direla, eta desberdintasun horiek beren joko-ohiturak hartzen dituztela.\nHori dela eta, garrantzitsua da beren jolasetan gainbegiratzea, ziur egoteko ez dagoela interpretazio txarrik adiskidetasunari aurre egiteko. Eta, funtsezkoa: ziurtatu behar da bietako inork ez duela kalterik jasaten.\nEzagutzen dituzu txakurrak eta katuak aurkezteko eta lagunak izateko beste trikimailu batzuk? Iruzkinak atalean partekatu ditzakezu. Eskerrik asko!\netxe gatos-eu hartu lagunak perros-eu


Aulesti, euskarazko arte eszenikoen irla txikia | Culture | Naiz\nAPR. 17 2022 - 06:55h\nAulesti, euskarazko arte eszenikoen irla txikia\nArte eszenikoetan euskaraz aritzen direnen topagune bihurtuko da beste urte batez Aulestia. Eztabaidak, jakintza eta elkartrukeak sustatu asmoz sortu zen laborategia hamazazpigarren urtez egingo da Artedrama arte eszenikoen plataformaren eskutik.\nAurreko edizioetako tailer baten irudia. (Ainhoa RESANO)\nAktoreek, zuzendariek, antzerkigileek zein antzerkizaleek bihartik apirilaren 23ra bitartean dute hitzordua. Bi habe nagusi ditu egitasmoak, formakuntza eta eszenaratzea. Aulestiko frontoian eskainiko diren emanaldiak irakasle lanetan arituko diren aktoreen eta euren taldekideen esku izango dira kasu batzuetan.\nAnder Lipus, Edurne Azkarate, Eneko Gil, Laura Penagos, Jon Ander Urresti eta Ainhoa Artetxe zain izango dituzte laborategian parte hartzera animatu direnek.\nEgunero kide bat arduratuko da tailerraz. «Hamalau ikasle etorriko dira egunean zortzi orduko ikastaroak jasotzera. Sei egun oso intentsoak izaten dira», kontatu du Ander Lipus laborategiaren sustatzaileak eta Artedrama taldeko kideak.\nIrakasle bakoitza nor beretik arituko da. «Bakoitzak bere mundua ekartzen du, antzerkiaz duen ikuspegiaren, ikasketen eta antzerkiaren alorrean izandako esperientziaren araberakoa. Oso desberdinak dira, esaterako, Laura Penagos, Bogotako Teatro Libren ikasi duena, Ainhoa Artetxe, Madrilgo Estudio Corazan aritu dena edo Eneko Gil, dantza mundutik datorrena. Teknikak ezberdinak dira. Ikasleek artista ezagutuko dute eta berak dakarrenaz gozatu. Horrek ematen dio kolorea, irakasle bakoitzaren ekarpenak, bere bizipen pertsonalak eta berak antzerkia edo dantza ikusteko duen ikuspuntu partikularrak».\nParte hartzaileen profilaz galdetuta, «Euskal Herri osotik datoz, batzuk profesionalak dira, ikasketak eginak dituztenak, baina teknika berriak edo irakasle berriekin lan egin nahi dutenak. Eta besteak amateurrak, antzerki zaletasunaren esparruan mugitzen direnak. Lan egiteko, antzerkira hurbiltzeko eta ikasteko gogoa eskatzen dugu», esan du.\nAmaigabeko ikasketa: «Ez da ahaztu behar etengabe ari garela ikasten gure ofizioa eta noizean behin birziklatzea eta beste teknikak ezagutzea interesgarria dela», nabarmendu du.\nPozik ageri da egindako bidearekin: «Matrikulazio epea ireki genuen egunean bertan jende piloak eman zuen izena, beraz, aktoreek badute Aulestira etortzeko joera».\nAntzerki profesionala zein amateurra, biak uztartu nahi ditu ADEL laborategiak. Horrekin batera lurraldetasuna eta euskara ditu ardatz ekimenak.\nLipusek eta taldekideek, beste behin, Aulesti aukeratu dute ADEL egitasmorako. «Irla txikia da euskarazko antzerkian eta topagune interesgarria. Hainbat antzezlan ikusteko aukera izaten dugu. Antzerkigintzan dabiltzan beste kideak ezagutzeko topagune benetan interesgarria bilakatu da azken urteotan. Beste espazio eta leku batzuk ere badaude, eta Aulesti horietako bat da», azaldu du.\nEkimenak laborategiaren forma hartu zuenean asmoetako bat zen euskarazko testuak argitara ematea eta, Lipusen esaten, «gutxi falta da eta hori ere iritsiko da». Izan ere, formakuntzaren alorrean faltan du euskarazko materiala teknikaren edo antzerkigintzaren inguruan. «Munduko antzerki maisuen testuak euskarara ekartzea, hiztegia sortzea... esaterako. Badira ekimenak, EHAZE eta Susa argitaletxearen ‘Ganbeila’ bilduma, esaterako. Horrek aberastu egiten du gure lanbidea. Tailerretako ikasgaiak liburuxka batean biltzea ere interesgarria litzateke, baina gu ez gara iritsi hori betetzera. Etorriko dira beste belaunaldiak, hala espero dut».\nHamazazpi urte joan dira lehen pausuak eman zituztenetik. «Euskaraz eta euskaratik lan egiteko aukera ematen digu, guretzat ezinbestekoa dena. Euskarazko antzerkiak behar du formakuntza gero euskarazko antzerkia egin nahi badugu».\nLipusek bertatik bertara ikusi du ia bi hamarkada hauetan euskarazko antzerkigintzak izan duen bilakaera. «Laborategiarekin hasi ginenean formatu txiki eta ertaineko euskarazko lanak gutxiago ziren. Eta orain aukeratu egin behar izaten dugu zein lan ekarri. Plaza asko ireki da eta antzerki talde berri asko ari dira sortzen. Orain emanaldi denak frontoian dira eta horrek erakusten du badagoela zaletasuna eta Aulestik egin duela lekua antzerkigintzan. Jende piloa dator antzezlanak ikustera».\nKopuruaren eskutik kalitatea etorri da? «Antzerkia egiteko manera klasikoagoa zen lehen eta guk askotariko formatuak ekarri ditugu Aulestira, hain modu ezberdinak daude istorioak kontatzeko... Eta horrek aberastu egiten du antzerkigintza».\nIrakasleei dagokionez, berriz, egindako saretze lana nabarmendu du. «Irakasle asko pasa dira, euskaraz lan egiteko badago jendea prest. Horrelako topaguneak ez bagenitu ireki nor bere etxean ala antzerki taldeetan geratuko zen; saretzea lortu dugu», egin du hausnarketa.\nAntzerki emanaldien egitarauari Jon Ander Urrestik emango dio hasiera apirilaren 18an ‘Tribiz, baserri galdue’ lanarekin. Hurrengo egunean Aldatzen Laguntzen antzeki taldeak ‘Birritan bortxatua’ obra eskainiko du. Eta hilaren 20an Khea Ziater konpainiaren txanda izango da ‘Winona & Grace’ lanarekin. Ainhoa Artetxe arituko da aktore bezala bertan.\nApirilaren 21ean ‘Hiru kortse, azukre asko eta brandy gehiegi’ antzezlana ikusteko aukera izango dute bertaratutakoek. Hurrengo egunean Formol taldearen –Edurne Azkarate tartean– ‘Album’ lana iragarri dute. Eta egitarauari amaiera emanez, ATX Teatroak ‘Lubaki lainotsua’ eskainiko du. Saio guztiak 21.30ean dira.


Taiwanek behi-enbrioi klonatuak merkaturatuko ditu, esnearen kalitatea hobetzeko | Consumer\nTaiwanek behi-enbrioi klonatuak merkaturatuko ditu, esnearen kalitatea hobetzeko\nAbereak Ikertzeko Institutuak uharteko hamar esne-behi onenak hautatuko ditu, klonatzeko.\nTaiwango Abeltzaintza Ikerketarako Institutuak (IIG) isleño aziendako zelula eta enbrioi izoztu klonatuak merkaturatuko ditu. IIGk Taiwango hamar esne-behi onenak hautatuko ditu, eta, ondoren, klonatu egingo ditu, espeziea hobetzeko eta, hala, esnearen kantitatea eta kalitatea handitzeko, Wang Cheng-Taung institutuko zuzendariak zehaztu du elkarrizketa batean.\nErakunde honek enbrioiak eta zelula izoztuak klonatzeko metodo berri bat garatu du. «Bi urtetik hiru urtera bitarteko epean esne-ekoizpen handiko animaliak ekoizteko teknologia erabiltzea espero dugu», adierazi zuen Wang-ek.\nTaiwan Munduko Merkataritza Erakundean (MME) sartzea erronka handia da nekazaritzako eta abeltzaintzako industriarentzat; izan ere, inportazio-kuotekin doitzeko epea 2005ean amaitzen da, eta egun horretan uhartea erabat irekita egongo da kanpoko lehiakideentzat.\nTaiwango zientzialariaren arabera, “elikagaiak ekoitzi eta prozesatzeko lehia-aro berri bat hasten da, eta bioteknologiako aurrerapenek aukera berriak ematen dizkiote uharteari”. “Dolly” ardiaren klonazioak, 1997an, munduko bioteknologiaren aurrerapen ikusgarria erakutsi zuen, eta teknika horrek “hala nola, ugalketa artifiziala, zelula somatikoen klonazioa, animalia transgenikoak, geonomia, markatzaile genetikoak eta bioinformatika funtsezkoak dira abeltzaintzako industriaren etorkizuneko arrakastarako” gehitu zuen.\nTaiwan urte gutxiren buruan jarri da animaliak klonatzeko teknologiaren mundu mailako aurrerapenean. Aurreko mendeko 80ko hamarkadan, IIGek klonazioaren aurreko teknologia giltzarriak garatu zituen; 1990ean, enbrioiak izozteko eta desizozteko metodo bat jarri zuen martxan, eta 1997an, beste bat enbrioi txertoen probetak ekoizteko.\nHala, 2001eko irailean jaio zen Taiwango lehen behi klonatua, “She-bow”, obuluak inguratzen zituzten zelulen transferentzia nuklearraren bidez lortua, baina ez zuen bizi-astea gainditu. Gero beste bi jaio ziren, 2001eko urriaren 16an eta 2002ko urtarrilaren 22an, hurrenez hurren. Holstein arrazako esne-behi baten belarriko zeluletatik klonatutako beste bost txahalek argia ikusi zuten 2003an eta 2004an, eta, oraingoz, osasun ona dute eta normaltasunez hazten dira. Horietako bat Konneticuteko Unibertsitateko (AEB) Jerry Wang doktorearen laborategian izoztutako enbrioi batetik sortu zen, eta Tainanen (Taiwan) desizoztu zen. Horrek enbrioien nazioarteko transferentziak egiteko eta, beraz, merkaturatzeko aukera ematen du.\nbehiak enbrioiak klonatu